Περίληψη διακήρυξης δημοσίας σύμβασης συνοπτικού διαγωνισμού για την ανάδειξη αναδόχου για την εκτέλεση του έργου «Κατασκευή εξωτερικών διακλαδώσεων σε δρόμους περιοχής Δ. Ηλιούπολης»Α.Μ.:23/2020 | ΔΗΜΟΣ ΗΛΙΟΥΠΟΛΗΣ\nΟ διαγωνισμός θα διεξαχθεί την Τρίτη 6/10/2020 και ώρα 10:00 π.μ. (λήξη προσφορών).\nΗ εγγύηση συμμετοχής στο διαγωνισμό είναι 806,45€(οκτακόσια έξι ευρώ και σαράντα πέντε λεπτά) με ισχύ 210 ημερών.\nΤο χρονικό διάστημα δέσμευσης της προσφορά είναι 6 μήνες. Δεν γίνονται δεκτές εναλλακτικές προσφορές.\nΗ χρονική διάρκεια εκτέλεσης του έργου είναι είκοσι τέσσερις (24) μήνες.\nΠροκαταβολή δεν θα χορηγηθεί. Τα τεύχη διαγωνισμού είναι αναρτημένα στην ιστοσελίδα του Δήμου στο www.ilioupoli.gr .\nΠερισσότερες πληροφορίες, δίδονται στο τηλέφωνο 210-9970087-180, fax 210-9970097, αρμόδιος υπάλληλος Ν. Κελέσης.


Βαλσάμικο ξίδι 20ml - ΠΑΝ Ζαφειρόπουλος\nΗ κλασική εκδοχή βαλσάμικου ξιδιού, με βαθύ χρώμα που θυμίζει κάτι ανάμεσα σε μαόνι και έβενο. Ευχάριστη, χαρακτηριστική μύτη, που συνδυάζει τα γλυκά αρώματα της σταφίδας με εκείνα του ξιδιού. Στη γεύση η κομψότητα παντρεύεται με τη δύναμη, σε ένα απολαυστικό, γλυκόξινο σύνολο, με μεγάλη διάρκεια.\nΑφήστε ελεύθερη τη φαντασία σας και ανακαλύψτε τις αμέτρητες χρήσεις του βαλσαμικού ξιδιού ΠΑΝ. Σαλάτες, κρέατα ψητά, ώριμα σκληρά τυριά, φρουτοσαλάτες και παγωτά αποκτούν ξεχωριστή γεύση με μερικές σταγόνες του. Δοκιμάστε το ακόμα σε μαρινάδες, σε σάλτσες τομάτας, σε ριζότο, σε γλάσο για χοιρινό και κοτόπουλο, αλλά και σε κοκτέιλ. Σύνδεσμος με συνταγές.


ΤΙ ΛΕΝΕ ΤΑ ΚΟΜΜΑΤΑ ΓΙΑ ΤΙΣ ΔΙΕΡΕΥΝΗΤΙΚΕΣ ΜΕ ΤΗΝ ΤΟΥΡΚΙΑ | ΔΕΝ ΘΑ EIΝΑΙ ΠΡΟΫΠΟΘΕΣΗ ΤΑ ΠΙΣΤΟΠΟΙΗΤΙΚΑ ΓΙΑ ΤΟΝ ΤΟΥΡΙΣΜΟ | «ΜΕΤΩΠΟ» ΜΗΤΣΟΤΑΚΗ ΣΤΗΝ Ε.Ε ΓΙΑ ΤΑ ΠΙΣΤΟΠΟΙΗΤΙΚΑ | ΑΝΟΙΓΜΑ ΑΓΟΡΑΣ & ΕΜΒΟΛΙΑ\nΟΙ ΑΠΟΨΕΙΣ ΤΩΝ ΚΟΜΜΑΤΩΝ ΓΙΑ ΤΙΣ ΔΙΕΡΕΥΝΗΤΙΚΕΣ ΜΕ ΤΗΝ ΤΟΥΡΚΙΑ ΜΕΤΑ ΤΗΝ ΕΝΗΜΕΡΩΣΗ ΑΠΟ ΤΟΝ ΥΠ.ΕΞ.\nΤους εκπροσώπους των κομμάτων ενημέρωσε σήμερα για τις τρέχουσες εξελίξεις και ειδικότερα για τις διευρευνητικές που ξεκινούν στο πλαίσιο διαλόγου με την Τουρκία, ο υπουργός Εξωτερικών, Ν. Δένδιας. Τι επισήμαναν τα κόμματα μετά τη συνάντηση:\nΓ. Κατρούγκαλος: Έντιμη συμφωνία χωρίς πιέσεις και διευρυμένη ατζέντα στις διερευνητικές. Ο πρώην ΥΕ.ΕΞ του ΣΥΡΙΖΑ μετά την ενημέρωση από τον Ν. Δένδια, είπε πως οι διερευνητικές δεν ξεκινούν «με τις καλύτερες δυνατές συνθήκες». Ζήτησε να πραγματοποιηθούν όλα «στο φως, χωρίς κηδεμόνες και πιέσεις από οποιαδήποτε πλευρά» και χωρίς διευρυμένη ατζέντα, όπως επιδιώκει η Άγκυρα.\nΑ. Λοβέρδος: Επέκταση στα 12 ναυτικά μίλια – Να περιληφθεί και η Κρήτη. «Αποκλειστικό κριτήριο το συμφέρον της Ελλάδας», είπε μετά τη συνάντηση με τον Ν. Δένδια, ο τομεάρχης του ΚΙΝ.ΑΛ.\nΓ. Μαρίνος: Ανησυχία για τις εξελίξεις στα ελληνοτουρκικά. Ο εκπρόσωπος του ΚΚΕ, είπε μετά τη συνάντηση ότι «θα συνυπάρξει η ένταση, η όξυνση με την προσπάθεια μιας συμβιβαστικής λύσης».\nΣ. Σακοράφα: Στον ορίζοντα το ενδεχόμενο προσφυγής στη Χάγη. Η εκπρόσωπος του ΜέΡΑ25 αναφέρθηκε στο ενδεχόμενο συνυποσχετικών με τις γειτονικές χώρες.\n«ΜΕΤΩΠΟ» ΜΗΤΣΟΤΑΚΗ ΓΙΑ ΤΑΧΥΤΕΡΑ ΕΜΒΟΛΙΑ & ΠΙΣΤΟΠΟΙΗΤΙΚΑ\nΤαχύτερη έγκριση των εμβολίων ζητούν οι Κ. Μητσοτάκης, Σ. Κουρτς, Μ. Φρέντερικσεν. Οι Ευρωπαίοι ηγέτες του Covid-19 Management Group μοιράστηκαν την ανησυχία τους για την μικρή διαθεσιμότητα των εμβολίων σε τηλεδιάσκεψη. Ο πρωθυπουργός τόνισε ότι «με τον ένα ή τον άλλο τρόπο θα ζητείται από όσους ταξιδεύουν κάποιο αποδεικτικό, είτε είναι πιστοποιητικό, είτε αρνητικό τεστ για τον κορωνοϊό». Τι είπε για τα ταξίδια.\nΜήνυμα υπέρ του εμβολιασμού έστειλε ο Κ. Μητσοτάκης μετά τη δεύτερη δόση του εμβολίου, σήμερα.\nΗ ΚΥΒΕΡΝΗΣΗ ΓΙΑ ΤΟ ΑΝΟΙΓΜΑ ΤΗΣ ΑΓΟΡΑΣ & ΤΑ ΕΜΒΟΛΙΑ\nΚυβέρνηση: Σημαντικό βήμα το άνοιγμα της αγοράς. Ο εκπρόσωπος Χρ. Ταραντίλης είπε ότι στα σχολεία, σε 1 εβδομάδα έκλεισαν μόνο 3 στα 10.000 τμήματα με ποσοστό θετικότητας εκπαιδευτικών, 0,14%. Πόσοι εμβολιασμοί έγιναν, πού και πότε θα λειτουργήσουν 4 μεγάλα εμβολιαστικά κέντρα. Πότε παίρνουν την αποζημίωση οι επαγγελματίες του Πολιτισμού.\nΆνοιξε η αγορά – Πώς λειτουργεί, ποια μέτρα ισχύουν. Τι αναφέρει η απόφαση. Γενικοί Κανόνες λειτουργίας. Ειδικές δραστηριότητες & ΚΤΕΟ. Ποιες μένουν σε αναστολή.\nΤΣΙΠΡΑΣ: 4 ΜΕΤΡΑ ΓΙΑ ΤΗΝ ΑΓΟΡΑ\nΑ. Τσίπρας: 4 μέτρα τώρα για την αποφυγή μόνιμων λουκέτων. Ο πρόεδρος του ΣΥΡΙΖΑ ζήτησε «να μην είναι δικαιολογία για τη μη λήψη μέτρων στήριξης, το άνοιγμα της αγοράς».\nΚΑΙ ΧΩΡΙΣ ΠΙΣΤΟΠΟΙΗΤΙΚΟ Η ΕΙΣΟΔΟΣ ΣΕ ΤΟΥΡΙΣΤΕΣ\nΧ. Θεοχάρης: Δεν θα αποτελεί προϋπόθεση εισόδου στη χώρα ο εμβολιασμός. Ο υπουργός Τουρισμού είπε πως η διενέργεια τεστ στην είσοδο της χώρας θα εστιάζει σε όσους δεν έχουν εμβολιαστεί. Η κυβέρνηση άνοιξε τη συζήτηση για το πιστοποιητικό τώρα, ώστε εγκαίρως «να συμφωνήσουμε για τους κοινούς αυτούς κανόνες, για το συντονισμό που είναι απαραίτητος ώστε να έχουμε μία επιτυχημένη τουριστική σεζόν».\nΑΣΤΥΝΟΜΙΑ ΣΕ ΣΥΝΑΘΡΟΙΣΕΙΣ & ΑΕΙ\nΜ. Χρυσοχοϊδης: Έρχεται το νέο δόγμα για τις συναθροίσεις. Ο υπουργός το παρουσιάζει την Πέμπτη. Προανήγγειλε ισχυρή παρουσία της αστυνομίας στους εμπορικούς δρόμους λόγω λειτουργίας της αγοράς. – Αστυνομία των ΑΕΙ: Θα έχει δικαίωμα να κάνει συλλήψεις, να συντάσσει δικογραφίες, να παραπέμπει στον εισαγγελέα.\nΔΕΝ ΘΑ ΥΠΑΡΞΕΙ ΚΟΦΤΗΣ SMS\nΝ. Παπαθανάσης: Δεν θα υπάρξει κόφτης στα sms. Η διαβεβαίωση του αναπλ. υπουργού Ανάπτυξης. Τι είπε για το επίδομα θέρμανσης.\nΔάνεια στις επιχειρήσεις με εγγύηση του Δημοσίου 90% προανήγγειλε ο Ν. Παπαθανάσης.\nΜΙΚΡΟΤΕΡΟ ΤΟ ΕΛΛΕΙΜΜΑ ΙΣΟΖΥΓΙΟΥ\nΜικρότερο του αναμενόμενου έλλειμμα στο ισοζύγιο του προϋπολογισμού. «Οφείλεται στην ικανοποιητική πορεία των φορολογικών εσόδων τον Δεκέμβριο», είπε ο αναπλ. υπουργός Οικονομικών, Θ. Σκυκαλάκης.\nΝΟΜΟΣΧΕΔΙΟ ΓΙΑ ΤΗΝ ΟΚΕ\nΣε ενίσχυση της Οικονομικής και Κοινωνικής Επιτροπής προχωράει η κυβέρνηση. Τους 3 άξονες του νομοσχεδίου ανέλυσε ο υπουργός Οικονομικών Χρ. Σταϊκούρας στην ολομέλεια της ΟΚΕ.\nΠώς θα γίνουν οι Πανελλαδικές εξετάσεις το 2021 και το 2022 με βάση το νομοσχέδιο που παρουσίασε το υπουργείο Παιδείας.\nΜόνο οι ουσιώδεις πτήσεις εσωτερικού μέχρι τις 25 Ιανουαρίου. Παρατείνεται η Notam που αφορά τις πτήσεις.


Τελ. ενημ.:27/01/2021 10:00\nΠεριορίζονται οι χρεώσεις των ΥΚΩ για νυχτερινές καταναλώσεις ρεύματος. Ωφελημένα περίπου 30.000 νοικοκυριά. Νέα ελάφρυνση μετά το ΕΤΜΕΑΡ. Ανάχωμα στις αυξήσεις των ανταγωνιστικών τιμολογίων.\nΔημοσιεύθηκε: 8 Νοεμβρίου 2019 - 08:36\nΆλλο ένα μαξιλάρι… από τις επιπτώσεις των αυξήσεων στα τιμολόγια ρεύματος του ανταγωνιστικού σκέλους έρχεται να προστεθεί στους λογαριασμούς της ΔΕΗ και των υπόλοιπων προμηθευτών.\nΠιο συγκεκριμένα, στο νομοσχέδιο του υπουργείου Περιβάλλοντος και Ενέργειας, που τέθηκε από χθες και μέχρι το βράδυ της Δευτέρας 11 Νοεμβρίου σε δημόσια διαβούλευση, μετά από εισήγηση της Ρυθμιστικής Αρχής Ενέργειας, μειώνονται οι χρεώσεις των ΥΚΩ για τη νυχτερινή κατανάλωση ρεύματος. Οι μειώσεις αγγίζουν και το 30%, αλλά στο σύνολο του λογαριασμού η επίπτωση δεν αναμένεται να είναι ισόποση. Ωστόσο εκτιμάται ότι η ελάφρυνση θα είναι αξιοσημείωτη.\nΜε το άρθρο 15 του νομοσχεδίου, το υπουργείο Περιβάλλοντος και Ενέργειας προτείνει τη θέσπιση χαμηλότερων χρεώσεων των Υπηρεσιών Κοινής Ωφέλειας για τη νυχτερινή κατανάλωση ηλεκτρικής ενέργειας. Πιο συγκεκριμένα, οι αλλαγές έρχονται στη δεύτερη (601-2000 Κιλοβατώρες) και τρίτη (2001 και άνω Κιλοβατώρες) κλίμακα. Τα νέα τιμολόγια είναι 0,015 ευρώ ανά κιλοβατώρα από 0,05 και 0,03 από 0,085 ευρώ, αντίστοιχα.\nΜε τον τρόπο αυτό εκτιμάται ότι θα ωφεληθούν χιλιάδες νοικοκυριά που χρησιμοποιούν ηλεκτρικά σώματα για τη θέρμανσή τους, τις νυχτερινές ώρες του χειμώνα. Οι ωφελημένοι από το μέτρο αυτό, σύμφωνα με πρόσφατα δημοσιευθέντα στοιχεία της ΡΑΕ, ανέρχονται σε περίπου 30.000.\nΟι οικογένειες αυτές το προηγούμενο διάστημα (τον περασμένο χειμώνα) είχαν καεί… από τους φουσκωμένους λογαριασμούς αφού το 2018 είχε προηγηθεί αύξησης της τιμολόγησης των νυχτερινών ΥΚΩ. Έτσι, το βράδυ έκαιγαν… στο φουλ τις θερμάστρες και ηλεκτρικά καλοριφέρ, με αποτέλεσμα να εκτοξευτούν στα ύψη οι δαπάνες ρεύματος.\nΠριν τις τελευταίες αλλαγές, δηλαδή μέχρι και τον Δεκέμβριο του 2017, η χρέωση ΥΚΩ για τη νυχτερινή κατανάλωση ήταν ενιαία, ανεξάρτητα από τα κλιμάκια κατανάλωσης και συγκεκριμένα ήταν στο 0,00889 ευρώ.\nΑπό 0 έως 1.600 κιλοβατώρες, 0,00690 ευρώ\n· Από 1.601 έως 2.000 κιλοβατώρες, 0,015 ευρώ\n· Από 2.001 και πάνω κιλοβατώρες, 0,030 ευρώ.\nΣημειώνεται ότι από την 1η Σεπτεμβρίου είχαν μειωθεί και οι χρεώσεις του ΕΤΜΕΑΡ. Πιο συγκεκριμένα, για τα νοικοκυριά η μείωση ήταν της τάξης του 25%.


ΑΓΓΕΛΟΥ - ΚΕΝΤΡΟ ΕΞΑΤΟΜΙΚΕΥΜΕΝΗΣ ΑΓΩΓΗΣ: Μια ελληνική οικογένεια αποφάσισε να μη στείλει τα 4 παιδιά της στο σχολείο. Τι έγινε μετά;\n«Είχαμε πάει αρχικά για τον μεγαλύτερο γιο της οικογένειας, τον Αθανάσιο, ο οποίος το 2014 είχε κερδίσει το διαγωνισμό cosplay στο Comic Con, εδώ, στην Αθήνα. Είχε φτιάξει μια στολή του Ezio Firenze από το Assassin's Creed και είχαμε πάει να του πάρουμε συνέντευξη για να κάνουμε ντοκιμαντέρ αυτό το θέμα. Αυτός μας κάλεσε στο σπίτι του για τη συνέντευξη γιατί δεν πολύ-βγαίνει από το σπίτι, ούτε αυτός ούτε η υπόλοιπη οικογένεια, και όταν πήγαμε εκεί και είδαμε την κατάσταση στο σπίτι, τον τρόπο που οι γονείς έχουν διαχειριστεί τη ζωή των παιδιών τους, αποφασίσαμε ότι θέλουμε να ασχοληθούμε με αυτό το πράγμα. Τους το είπαμε και μας είπαν «κάντε ό,τι σας φωτίσει ο θεός». Είναι μία εξαμελής οικογένεια, ο πατέρας είναι γιατρός σε μεγάλο νοσοκομείο και η μητέρα πριν έρθουν στην Ελλάδα δούλευε ως δασκάλα. Έχουν έρθει από την Αμερική, ο πατέρας είναι ελληνικής καταγωγής, η μητέρα κατάγεται από τη Σερβία, αλλά τα παιδιά έχουν γεννηθεί όλα στην Ελλάδα. Πρόκειται για μια οικογένεια αρκετά θρησκευόμενη με τέσσερα παιδιά: τον Αθανάσιο, τον Αρσένιο, τον Αλέξιο και την Αγάπη.\nΙΧΘΥΣ, ΣΚΗΝΟΘΕΣΙΑ: ΧΡΗΣΤΟΣ ΚΑΡΑΛΙΑΣ, ΠΑΡΑΓΩΓΗ: PANO PONTI. Η ταινία θα προβληθεί στις 9 και 10 Μαρτίου στο φεστιβάλ ντοκιμαντέρ Θεσσαλονίκης. ichthysmovie.com


Βαγγέλης Μυτιληνός: Η κρυφή συνάντηση με τον αείμνηστο Γιώργο Τράγκα και η πρόταση που δεν αποδέχθηκε – EVROS NEWS\nΜια συνάντηση του με τον αείμνηστο κορυφαίο δημοσιογράφο Γιώργο Τράγκα, που “έφυγε” χθες από κορονοϊό στην ΜΕΘ του νοσοκομείου “Σωτηρία”, δημοσιοποίησε ο δημοτικός σύμβουλος Αλεξανδρούπολης Βαγγέλης Μυτιληνός, εκφράζοντας παράλληλα τα θερμά συλλυπητήρια στην οικογένεια του.\nΟ επικεφαλής της παράταξης “Αδέσμευτη Νέα Αυτοδιοίκηση”, δημοσίευσε μάλιστα και μια φωτογραφία του με τον μέχρι τον θάνατο του Πρόεδρο του νέου κόμματος “ΕΛΕΥΘΕΡΟΙ ΑΝΘΡΩΠΟΙ” και έγραψε:\n“Από την πρόσφατη συνάντηση μου με τον αείμνηστο Γιώργο Τράγκα!!! Τα θερμά μου συλλυπητήρια στην οικογένειά του”!\nΤο Evros-news.gr γνωρίζει ότι η συγκεκριμένη συνάντηση πραγματοποιήθηκε αρχές Σεπτεμβρίου στην Θεσσαλονίκη, στο περιθώριο της Διεθνούς Έκθεσης που πραγματοποιούνταν εκεί. Ο Γιώργος Τράγκας αναζητούσε ένα πρόσωπο που θα έμπαινε επικεφαλής του κόμματος του στο νομό Έβρου και θα ήταν υποψήφιος βουλευτής στις εθνικές εκλογές, όποτε γίνονταν αυτές. Του προτάθηκε ο Βαγγέλης Μυτιληνός, επικοινώνησε μαζί του και συναντήθηκαν σε ξενοδοχείο της Θεσσαλονίκης, απ’ όπου και η φωτογραφία.\nΣτη συνάντηση αυτή, για την οποία συμφώνησαν και οι δυο τους να παραμείνει κρυφή αν δεν προχωρούσε η συνεργασία του δημοτικού συμβούλου Αλεξανδρούπολης με το κόμμα “ΕΛΕΥΘΕΡΟΙ ΑΝΘΡΩΠΟΙ” και αυτό το τήρησαν, ο εκρηκτικός δημοσιογράφος μίλησε για αρκετή ώρα και προσπάθησε να τον πείσει να γίνει ο… άνθρωπος της εμπιστοσύνης του στην περιοχή μας. Ο κ.Μυτιληνός, που έλεγε ότι εντυπωσιάστηκε από την απλότητα και το ντόμπορο χαρακτήρα του συνομιλητή του, ζήτησε χρόνο να το σκεφθεί και θα του απαντούσε αργότερα. Αυτόν εννοούσε μάλιστα ο Γιώργος Τράγκας, όταν ανέφερε σε συνέντευξη του στο ραδιόφωνο του Σταύρου Αποστολίδη, ότι υπάρχει σημαντικός επιχειρηματίας που θα αναλάβει επικεφαλής του κόμματος στον Έβρο και θα είναι υποψήφιος του.\nΤελικά η απάντηση του Βαγγέλη Μυτιληνού ήταν αρνητική, για λόγους που εξήγησε στον συγχωρεμένο Γιώργο Τράγκα και αυτός τους αποδέχθηκε. Γι’ αυτό και όταν τον Οκτώβριο ο δεύτερος ήρθε περιοδεία στον Έβρο, δεν συναντήθηκαν καθόλου, αφού είχε ξεκαθαρίσει πως δεν θα υπάρξει συνεργασία.\nτου ΚΩΣΤΑ ΤΡΙΑΝΤΑΦΥΛΛΑΚΗ Με τίτλο "ΜΙΚΡΗ Η ΕΠΙΔΑΥΡΟΣ...", ο Εβρίτης συγγραφέας…


www.12sports.gr: ΠΑΜΠΑΙΔΕΣ: Ελπίδα- Ιάλυσος Α' 35-58 - Μπάσκετ - Ειδήσεις για όλα τα αθλήματα της Δωδεκανήσου\nΕκτύπωση θέματος  1842 αναγνώσεις\nΟ Γ.Α.Σ. Ιάλυσος Α’ κέρδισε στο ντέρμπι ουραγών του α’ ομίλου την Ελπίδα Πεταλούδων στην Κρεμαστή με 58-35 και σημείωσε την πρώτη του νίκη στο πρωτάθλημα των παμπαίδων. Οι γηπεδούχοι το πάλεψαν μέχρι το ημίχρονο, αλλά στη συνέχεια οι «ερυθροκίτρινοι» ξέφυγαν στο σκορ, είχαν περισσότερες λύσεις στο σκοράρισμα και πήραν άνετα το ροζ φύλλο αγώνα.\nΤα δεκάλεπτα ήταν: 6-15, 18-26(ημ.), 25-45, 35-58\nΔιαιτητές: Βλάσσης- Βράκα\nΕΛΠΙΔΑ ΠΕΤΑΛΟΥΔΩΝ (Λιβιεράτος): Κλωνάρης 1, Πασίδης 2, Βιτσάρας 3, Γερογιαννάκης 3, Πιτροπάκης 5, Καβέσος Ν. 1, Πέτρου, Καβέσος Σ. 5, Δημητράς, Τσιράκος 1, Κίπι 5, Κανάρης 9.\nΓ.Α.Σ. ΙΑΛΥΣΟΣ Α’ (Μαρκάκης): Ντογκούς 15(1), Ποτσάκης, Μπαλτζής 6, Λιαμής, Παπακώστας 2, Κοντός 9(1), Καπόγλου 5(1), Σαλετζής 8, Παρτσωτάκης 2, Αργυρίου, Πάτας 9(2), Χατζηκαλημέρης 2.


Χριστίνα Ωνάση: Μια ζωή με... «χτυπήματα» - Ελλάδα - Νέα Κρήτη\nΤώρα διαβάζετε: Χριστίνα Ωνάση: Μια ζωή με... «χτυπήματα»\nΟ θάνατος του Αλέξανδρου ήταν το πρώτο από τα συνολικά τρία χτυπήματα που της επιφύλασσε η μοίρα: Το 1974 έχασε τη μητέρα της σε ηλικία 45 ετών, ενώ ένα χρόνο μετά έφυγε από τη ζωή και ο πατέρας της. Μετά τον θάνατο του Αριστοτέλη Ωνάση, η Χριστίνα κληρονόμησε το 55% της περιουσίας του, χρηματικής αξίας 408 εκατομμυρίων δολαρίων. Το υπόλοιπο 45% διατέθηκε για τη δημιουργία του κοινωφελούς ιδρύματος “Αλέξανδρος Ωνάσης”.\nΣτα μέσα της δεκαετίας του ’70, η Χριστίνα Ωνάση παραλίγο να χάσει τη ζωή της εξαιτίας υπερβολικής κατανάλωσης βαρβιτουρικών και ηρεμιστικών χαπιών και χρειάστηκε να νοσηλευτεί σε νοσοκομείο. Καθ’ όλη τη διάρκεια του βίου της, η Χριστίνα έκανε τέσσερις γάμους. Όλοι τους κατέληξαν σε διαζύγιο. Ο τελευταίος της γάμος ήταν με τον Γάλλο φαρμακοβιομήχανο Τιερί Ρουσέλ, με τον οποίο απέκτησε το μοναδικό της παιδί, την Αθηνά Ωνάση.\nΣαν σήμερα, στις 11 Δεκεμβρίου του 969 μ.Χ., δολοφονείται ο Νικηφόρος Φωκάς, ένας από τους πιο σημαντικούς αυτοκράτορες του Βυζαντίου. Γεννήθηκε το 912 στην Καππαδοκία. Ο Φωκάς ανήκε στη Μακεδονική Δυναστεία. Σαν αυτοκράτορας διακρίθηκε κυρίως για τις στρατιωτικές και λιγότερο για τις πολιτικές του ικανότητες. Εξάλλου, στις 7 Μαρτίου του 961 μ.Χ. ο - τότε - στρατηγός του Βυζαντίου ανακαταλαμβάνει την Κρήτη και βάζει έτσι τέλος στην αραβοκρατία στο νησί.\nΗ περίφημη πολιορκία του Χάνδακα (σημερινό Ηράκλειο) διήρκεσε συνολικά 9 μήνες. Η ευνοϊκή για το Βυζάντιο και τον χριστιανικό κρητικό πληθυσμό έκβαση της πολιορκίας σήμανε την αποκατάσταση της βυζαντινής κυριαρχίας στην ευρύτερη περιοχή της Ανατολικής Μεσογείου. Ο Νικηφόρος Φωκάς έμελλε να αφήσει την τελευταία του πνοή στις 11 Δεκεμβρίου του 969 μ.Χ. Ο αυτοκράτορας δολοφονήθηκε από τον ανιψιό του Ιωάννη Κουρκούα, γνωστότερο με το παρανόμι Τσιμισκής. Ο Τσιμισκής συνωμότησε εναντίον του θείου του μαζί τη θεία του και - ερωμένη του - Θεοφανώ.


Ενα σενάριο για την καθημερινότητα στην ΕΕ - Ειδήσεις - νέα - Το Βήμα Online\nΕνα σενάριο για την καθημερινότητα στην ΕΕ\nΟ «κοινοτικός αναλφαβητισμός», η έλλειψη ενημέρωσης σχετικά με τις αξίες, τις διαδικασίες και τον ρόλο της Ενωσης στην καθημερινότητά μας είναι μια πραγματικότητα. Ακόμη και για ζητήματα που είμαστε ξεφτέρια, τα ΕΣΠΑ και τις επιδοτήσεις, αναρωτιέμαι πώς στην ευχή έχουμε αποτύχει στον τομέα της ενημέρωσης. Και ως ΕΕ και ως Ελληνική Διοίκηση. Για παράδειγμα, πολλοί ισχυρίζονται «καλά τα ΕΣΠΑ, αλλά τα πληρώνουμε με τις εισφορές μας». Λάθος. Ο κοινοτικός προϋπολογισμός, δηλαδή τα χρήματα που συνεισφέρουν τα κράτη-μέλη για τη λειτουργία της Ενωσης και τις παροχές για διάφορα προγράμματα, χρηματοδοτείται από τα πλούσια κράτη-μέλη. Οταν λέμε ότι η Ελλάδα εισπράττει 3-5 δισ. το έτος αυτά είναι καθαρά. Δηλαδή έχουν αφαιρεθεί οι υποχρεώσεις μας. Αντίστοιχα, όταν λέμε ότι η Μ. Βρετανία εισφέρει 12-13 δισ., εννοούμε ότι τα πληρώνει καθαρά. Εξάλλου αυτός ήταν ένας από τους λόγους επιτυχίας της προπαγάνδας των λαϊκιστών τής «Εξόδου». Σβήνουν από τον χάρτη τα οφέλη που έχουν αποκομίσει – αύξηση των θέσεων εργασίας και ανάπτυξης – από τη συμμετοχή της στην εσωτερική αγορά.\nΕίδατε, είδατε; Πόσες λέξεις χρειάστηκαν για να διατυπωθεί μια απλή πραγματικότητα; Είναι πράγματι μια επίπονη προσπάθεια να εξηγηθεί μια πολύπλοκη δομή που είναι μοναδική στον κόσμο. Και πόσο πιο εύκολη είναι η δουλειά ενός Φάρατζ και ενός Τζόνσον να συμπυκνώσουν την προπαγάνδα τους με δυο φράσεις. Ακόμη πιο δύσκολο είναι να εξηγήσεις τον μηχανισμό της «εκχώρησης μέρους της εθνικής κυριαρχίας σε ένα υπερεθνικό όργανο», τον ρόλο του Ευρωπαϊκού Κοινοβουλίου, ή την πολιτική ανταγωνισμού. Αυτά είναι καλά φυλαγμένα «μυστικά» στα συρτάρια των κοινοτικών οργάνων, των αρμόδιων υπουργείων των κρατών-μελών ή των εξειδικευμένων δημοσιογράφων. Χρόνια τώρα, οι μεν εθνικές κυβερνήσεις ό,τι καλό συμβαίνει το καρπώνονται και ό,τι κακό μας βρίσκει το φορτώνουν στην Ενωση.\nΗ εισβολή των fake news στη διαδικασία του Brexit και η αδυναμία να αντιμετωπίσει η Ενωση τα ψεύδη των λαϊκιστών οδήγησαν την Επιτροπή Γιούνκερ και το Ε. Κοινοβούλιο στο να οργανώσουν μια καμπάνια εν όψει των κρίσιμων Ευρωεκλογών εστιάζοντας στον ρόλο της Ενωσης στην καθημερινότητα του ευρωπαίου πολίτη. Με κεντρικό μοτίβο «Αυτή τη φορά ψηφίζω» μπορεί κανείς να διαβάσει, να ακούσει και να δει σύντομα ενημερωτικά μηνύματα προσαρμοσμένα στην εποχή του tweet.\nΣτη διάρκεια της προεκλογικής καμπάνιας για την Ευρωβουλή συχνά τίθεται το ερώτημα. «Καλά όλα αυτά που μας λέτε, όμως τι κάνει η Ευρώπη για μένα;». Ας δούμε λοιπόν ως παράδειγμα πώς μπορεί να αξιοποιηθεί η πολύχρονη δουλειά του συναδέλφου στην ΕΕ Π. Αλεβαντή στον τομέα της ενημέρωσης για την καθημερινότητα. Και επειδή το μήνυμα χρειάζεται κατάλληλο όχημα αξιοποιούμε μια ιδέα του δημοσιογράφου της διαΝΕΟσις Θ. Γεωργακόπουλου. Η ιδέα ήταν να παρουσιαστεί το μήνυμα υπό μορφή «σεναρίου»…\nΠερίληψη σεναρίου. Μια νεαρή φοιτήτρια έχει γίνει αποδεκτή από πανεπιστήμιο χώρας του Σένγκεν για να συνεχίσει τις σπουδές της για έξι μήνες. Το πρόγραμμα Erasmus της Ευρώπης τής παρέχει αυτή τη δυνατότητα και χρηματοδοτεί το ταξίδι και τη διαμονή της. Οι σπουδές αναγνωρίζονται από τη σχολή της. Και το ίδιο έχει συμβεί για εκατομμύρια φοιτητές και φοιτήτριες. Εξάλλου πλέον μιλάμε για αυτά τα παιδιά ως «γενιά του Erasmus».\nΣκηνή πρώτη. Η νεαρή κοιμάται. Ξάφνου χτυπάει το ξυπνητήρι. Ηρθε η ώρα. Σηκώνεται, πάει στο μπάνιο, πλένεται, βουρτσίζει τα δόντια της και περιποιείται το πρόσωπό της με μια κρέμα. Cut. Αφηγητής: Η κρέμα που χρησιμοποιεί έχει πιστοποιηθεί από τον Ευρωπαϊκό Οργανισμό Φαρμάκων και έχει τις υψηλότερες προδιαγραφές υγιεινής στον κόσμο. Μόνο έτσι μπορεί να κυκλοφορήσει ελεύθερα στην εσωτερική αγορά της ΕΕ.\nΣκηνή δεύτερη. Πάει στην κουζίνα, ετοιμάζει τον καφέ στην καφετιέρα και μια φρυγανιά στη φρυγανιέρα. Cut. Η καφετιέρα, η φρυγανιέρα και όλες οι ηλεκτρικές συσκευές έχουν πιστοποιηθεί για τη συμμόρφωσή τους με τα αυστηρά πρότυπα της Cenelec.\nΣκηνή τρίτη. Φροντίζει να πάρει μαζί της την ταυτότητά της, μια και διαβατήριο δεν χρειάζεται για τις χώρες Σένγκεν και – κυρίως – την κάρτα υγείας Ε-111. Που καλύπτει τους ταξιδιώτες στο εσωτερικό της Ενωσης και παρέχεται δωρεάν από τα ασφαλιστικά ταμεία μας σε περίπτωση έκτακτης ανάγκης.\nΣκηνή τέταρτη. Καλεί με το κινητό της ένα ταξί να τη μεταφέρει στο αεροδρόμιο. Κινητό και αυτοκίνητο, εισαγόμενο ή μη, έχουν τις ευρωπαϊκές προδιαγραφές.\nΣκηνή πέμπτη. Στον δρόμο βλέπουν μια φωτιά σε δασική περιοχή. Αν η χώρα μας είχε συμμορφωθεί με τους ευρωπαϊκούς κανόνες για τη χρήση του πανευρωπαϊκού τηλεφωνικού αριθμού 112 η έγκαιρη προειδοποίηση από τους αρμοδίους, η εντολή εκκένωσης και οι διαδικασίες διάσωσης θα εφαρμόζονταν και θα είχαμε πολύ λιγότερα θύματα. Αλλά…\nΚαι πάει λέγοντας. Ο ενιαίος αεροπορικός χώρος και η Eurocontrol μειώνουν σημαντικά τον χρόνο ταξιδιού, οι επιβάτες μπορούν να αποζημιωθούν για τυχόν αστοχίες τους. Τα τρόφιμα πάλι έχουν τόσο αυστηρές προδιαγραφές που μας οδηγούν σε διαρκή πόλεμο με τις ΗΠΑ για τις ορμόνες, τα μεταλλαγμένα ή χλωριωμένα κοτόπουλα. Ο περιορισμός χρήσης πλαστικών και η μείωση CO2 συμβάλλουν, έστω και με μεγάλη καθυστέρηση, στην αντιμετώπιση της κλιματικής αλλαγής.\nΗ «Ευρώπη που προστατεύει» επεκτείνεται και στην προστασία των εξωτερικών συνόρων με τη Frontex και στην ενδυνάμωση της συνεργασίας μέσω Europol των υπηρεσιών ασφαλείας.\nΟλα αυτά που χάνουν οι βρετανοί φίλοι και το συνειδητοποιούν σιγά-σιγά καθώς παγιδεύτηκαν από τα χοντροκομμένα ψεύδη. Αργά μάλλον.\nΗ Ευρώπη δεν είναι ένας παράδεισος. Είναι όμως ένα καταφύγιο ασφάλειας, Δημοκρατίας και προστασίας, που δεν υπάρχει σε κανένα άλλο κράτος. Ακριβώς για τους ίδιους λόγους είναι απροστάτευτη αν οι ίδιοι οι πολίτες δεν το συνειδητοποιήσουν. Η πρώτη από πολλές μάχες που έπονται είναι στα χέρια σας. Γι’ αυτό οφείλουν όλοι και όλες να συμμετάσχουν στις Ευρωεκλογές επιλέγοντας τους άξιους από τα δημοκρατικά και τα χωρίς ναι μεν αλλά κόμματα.\nΟ κ. Αντώνης Τριφύλλης είναι πρώην στέλεχος της ΕΕ και υποψήφιος για την Ευρωβουλή με το ΚΙΝΑΛ.


Roland Garros : Οι ώρες των ημιτελικών της Παρασκευής (9/10) | in.gr\n7 Οκτωβρίου 2020, 21:00\nΟ Στέφανος Τσιτσιπάς επικράτησε 3-0 του Αντρέι Ρούμπλεφ και πήρε σπουδαία πρόκριση στα ημιτελικά του Roland Garros για πρώτη φορά στην καριέρα του.\nΟ Έλληνας τενίστας, ο οποίος επέστρεψε στο No.5 της παγκόσμιας κατάταξης, θα αναμετρηθεί με τον νικητή του ζευγαριού Τζόκοβιτς – Καρένιο Μπούστα για να διεκδικήσει το εισιτήριο για τον τελικό.\nΟι δύο ημιτελικοί θα διεξαχθούν την Παρασκευή (9/10), με το πρώτο παιχνίδι να γίνεται στις 14:00 και το δεύτερο στις 17:00 ώρα Ελλάδος.\nΤο αναλυτικό πρόγραμμα θα ανακοινωθεί την Πέμπτη (8/10).\nΟ πρύτανης ως «λάφυρο» και μια χώρα στον… απόπατο 12 λεπτά πριν\nΝέο αρνητικό ρεκόρ κρουσμάτων κοροναϊού στη Γερμανία 21 λεπτά πριν


Αν κάτι χαρακτηρίζει τα συναισθήματα είναι ότι έρχονται και πηγαίνουν χωρίς να έχουν συχνά μια συγκεκριμένη αιτία που τους προκαλεί . Για παράδειγμα, ένα άτομο μπορεί να αισθάνεται θλιβερό σε μια στιγμή που όλα δείχνουν ότι πρέπει να είναι ευτυχισμένος, ή το αντίθετο μπορεί επίσης να είναι αλήθεια.\nΓια να το θέσουμε με κάποιο τρόπο, κάθε άτομο έχει μια σειρά από συναισθήματα που συνήθως εκδηλώνονται με τρόπο σχετικά ανεξάρτητο από το περιβάλλον τους. Μερικοί τείνουν να βιώνουν περισσότερα συναισθήματα με χαρά, ενώ άλλοι λιγότερο. Ωστόσο, μερικές φορές η παραλλαγή των συναισθημάτων μπορεί να είναι πολύ σημαντική. Σε αυτές τις περιπτώσεις μιλάμε για συναισθηματική αστάθεια .\nΤι είναι η συναισθηματική αστάθεια;\nΗ έννοια της συναισθηματικής αστάθειας αναφέρεται μια τάση να αλλάζει γρήγορα και απότομα σε σχέση με τη συναισθηματική κατάσταση .\nΌταν συμβαίνει αυτό το ψυχολογικό φαινόμενο, τα συναισθήματα ποικίλλουν σχεδόν σαν να ακολουθούν την κίνηση ενός εκκρεμούς, αν και όχι απαραίτητα με αυτή την κανονικότητα μεταξύ περιόδων.\nΔιάρκεια αλλαγής της διάθεσης\nΗ συναισθηματική αστάθεια μπορεί να εκφραστεί σε παραλλαγές του συναισθήματος που παρατηρούνται σε λίγες ώρες, αλλά μπορεί επίσης να συμβεί ότι αυτή η αλλαγή εμφανίζεται μετά από αρκετές ημέρες που εκδηλώνουν το ίδιο συναίσθημα ή μια ακολουθία συναισθημάτων πολύ παρόμοιες μεταξύ τους.\nΟμοίως, Οι ξαφνικές αλλαγές στα συναισθήματα μπορούν να συμβούν μεταξύ τους για μέρες μέχρι να έρθει μια στιγμή που η συναισθηματική αστάθεια επιστρέφει στα κανονικά επίπεδα όπου δεν υπάρχουν απότομες αλλαγές.\nΣυναισθηματική αστάθεια ως σύμπτωμα\nΗ συναισθηματική αστάθεια μπορεί να αποτελέσει χρήσιμη τάση όταν αντιμετωπίζει προβλήματα από διαφορετικές απόψεις. Στην πραγματικότητα, υπάρχει ένας ορισμένος βαθμός συναισθηματικής αστάθειας σε όλους σχεδόν τους ανθρώπους, αφού όλοι έχουν ένα φάσμα συνηθισμένων συναισθημάτων.\nΩστόσο, σε άλλες περιπτώσεις γίνεται τόσο έντονη και ξαφνική ότι πέρα από το χαρακτηριστικό γνώρισμα της προσωπικότητας μπορεί να είναι, από μόνη της, ένα είδος συμπτώματος μιας ψυχικής διαταραχής .\nΟι ψυχικές διαταραχές στις οποίες η συναισθηματική αστάθεια είναι πιο συχνή είναι οι εξής:\nΣε μεγάλη κατάθλιψη μπορείτε να πάτε από τις φάσεις της συναισθηματικής ισοπέδωσης και της ανδεονίας σε άλλους, όπου υπάρχει μια βαθιά θλίψη που βιώνεται πολύ έντονα. Σε αυτές τις περιπτώσεις, οι μεταβολές της διάθεσης μπορούν να δημιουργήσουν προβλήματα σχετικότητας, ειδικά όταν σχετίζονται με έντονες εκδηλώσεις.\nΠρόκειται για μια διαταραχή διάθεσης που χαρακτηρίζεται ακριβώς από αιφνίδιες αλλαγές στις συναισθηματικές καταστάσεις. Κλασικά, τα επεισόδια μανίας εναλλάσσονται στη διπολική διαταραχή, στην οποία υπάρχει μια αίσθηση ευφορίας και χαράς και επεισόδια κατάθλιψης. Με λίγα λόγια, σε αυτή τη διαταραχή η συναισθηματική αστάθεια είναι ένας από τους τυπικούς παράγοντες (όποτε υπάρχει μανία και κατάθλιψη.\nΠαρόλο που η συναισθηματική αστάθεια είναι το σύμπτωμα κατά κύριο λόγο διπολική διαταραχή, η πιο ήπια εκδοχή της, η Κυκλοθυμία, το παρουσιάζει επίσης ως σύμπτωμα. Σε αυτές τις περιπτώσεις, τα συμπτώματα δεν είναι τόσο έντονα όσο στις υπόλοιπες καταθλιπτικές διαταραχές, αυτά παραμένουν για μεγαλύτερο χρονικό διάστημα.\nΟι αιτίες της συναισθηματικής διακύμανσης\nΌταν η συναισθηματική αστάθεια είναι πολύ έντονη και παρεμβαίνει στην ποιότητα ζωής του ατόμου , είναι πιθανό ότι πρόκειται για ένα σύμπτωμα μιας ψυχικής διαταραχής ή μιας νευρολογικής διαταραχής. Αν και οι αιτίες εξαρτώνται από κάθε περίπτωση, είναι κατανοητό ότι η πολύ έντονη συναισθηματική αστάθεια που σχετίζεται με ψυχολογικά προβλήματα εμφανίζεται όταν το σωματικό σύστημα (που βρίσκεται στον εγκέφαλο) αρχίζει να λειτουργεί ασυνήθιστα.\nΟι ασθενείς με επιληψία, για παράδειγμα, μπορεί να αναπτύξουν συναισθηματική αστάθεια, αφού οι επιθέσεις γεννιούνται από μια αλλαγή στη συνολική λειτουργία του εγκεφάλου.\nΠρέπει να είναι σαφές ότι η συναισθηματική αστάθεια δεν είναι από μόνη της μια ψυχική διαταραχή, αλλά ένα σύμπτωμα και γι 'αυτό δεν αντιμετωπίζεται άμεσα από ψυχολογικές ή ψυχιατρικές παρεμβάσεις. Τα υγειονομικά μέτρα που μπορούν να μειώσουν τη διάγνωση διατρέχουν μια διάγνωση πιθανών ψυχικών διαταραχών.\nΌταν οι αιτίες δεν έχουν να κάνουν με μια διαταραχή της διάγνωσης της κατάστασης του νου, η θεραπεία θα είναι πιο δύσκολο να καθοριστεί. Επιπλέον, η χρήση ψυχοτρόπων φαρμάκων που μπορούν να συμβάλουν στη μείωση της έντασης των φάσεων της συναισθηματικής αστάθειας είναι κάτι που εξαρτάται από το εξειδικευμένο ιατρικό προσωπικό που οδηγεί σε κάθε περίπτωση.\n✅ Εποχική κατάθλιψη: Ποιους επηρεάζει περισσότερο & ποια είναι τα συμπτώματα (Ενδέχεται 2022).\nΝεύρα και άγχος: για τι είναι το άγχος;\nΟι 4 τύποι εγκεφαλικού επεισοδίου (συμπτώματα και αιτίες)\nΝανισμός: αιτίες, συμπτώματα και συναφείς διαταραχές


Δήμαρχος Εορδαίας ο Παναγιώτης Πλακεντάς με 54% - OTA VOICE Δήμαρχος Εορδαίας ο Παναγιώτης Πλακεντάς με 54% - OTA VOICE\nΔήμαρχος Εορδαίας ο Παναγιώτης Πλακεντάς με 54%\nΜε μια ξεκάθαρη νίκη στο δεύτερο γύρο από σήμερα δήμαρχος Εορδαίας είναι ο Παναγιώτης Πλακεντάς.\nΒάση των αποτελεσμάτων (75% των τμημάτων)η Ενωμένη Εορδαία λαμβάνει ποσοστό 54% επιβεβαιώνοντας τις προβλέψεις που ήθελαν τον τέως αντιπεριφερειάρχη Κοζάνης να μεταφέρετε στο δημαρχιακό μέγαρο της Πτολεμαίδας. Η Αθηνά Τερζοπούλου δεν κατάφερε να σταματήσει την δυναμική που από την πρώτη μέρα εκδηλώθηκε από την αναγγελία της υποψηφιότητας Πλακεντά.\nΕπικοινωνήσαμε με τον νέο δήμαρχο Εορδαίας ο οποίος δεν έκρυβε την χαρά του για την τελική νίκη. «Είναι μια σημαντική μέρα για μένα αλλά και για την Εορδαία. Ευχαριστώ τους συνεργάτες μου, την οικογένεια μου αλλά κυρίως τους δημότες που μας εμπιστεύτηκαν. Από αύριο ξεκινάμε δουλειά όλοι μαζί. Η Εορδαία νίκησε».\nΔΕΙΤΕ LIVE ΤΟΥΣ ΠΑΝΗΓΥΡΙΣΜΟΥΣ ΤΟΥ ΜΕΓΑΛΟΥ ΘΡΙΑΜΒΕΥΤΗ


Δημοσκόπηση Κάπα Research: Η διαφορά ανάμεσα σε Νέα Δημοκρατία και ΣΥΡΙΖΑ – Η άποψη για την εκλογή Ανδρουλάκη - Suxnotita.gr\nΑρχική ΠΟΛΙΤΙΚΗ Δημοσκόπηση Κάπα Research: Η διαφορά ανάμεσα σε Νέα Δημοκρατία και ΣΥΡΙΖΑ –...\nΗ Νέα Δημοκρατία αποτελεί πρώτη επιλογή έναντι του ΣΥΡΙΖΑ στην πρόθεση ψήφου σύμφωνα με δημοσκόπηση της Κάπα Research, αν και τα ποσοστά εμφανίζονται μειωμένα σε σχέση με προηγμένες δημοσκοπήσεις.\nΣυγκεκριμένα, σύμφωνα με τη δημοσκόπηση της ΚΑΠΑ Research για λογαριασμό του in.gr, στην πρόθεση ψήφου η Νέα Δημοκρατία καταγράφει ποσοστό 33,8% (από 36,7% ), ο ΣΥΡΙΖΑ 23,5% (23,6%), το Κίνημα Αλλαγή 11,6% από 6,2%), το ΚΚΕ 6% ( 5%), η Ελληνική Λύση 3,7% (3,6%), το Μέρα 25 3% από 2,8%). Όπως φαίνεται η ΝΔ χάνει σχεδόν τρεις ποσοστιαίες μονάδες, ο ΣΥΡΙΖΑ παραμένει σταθερός και η διαφορά βρίσκεται στις 10 μονάδες.\nΟι επιλογές «Λευκό/Ακυρο», «Δεν έχω αποφασίσει» και «Δεν θα ψήφιζα», συγκεντρώνουν το 13,9%. Σημειώνεται ότι σύμφωνα με τα διαχρονικά στοιχεία τον Νοέμβριο του 2020 η Νέα Δημοκρατία συγκέντρωνε ποσοστό στο 37,4% και ο ΣΥΡΙΖΑ 23,4%.\nΑναφορικά με την παράσταση νίκης και στο ερώτημα «ανεξάρτητα από το κόμμα που θα ψηφίζατε, ποιο κόμμα πιστεύετε ότι θα βγει πρώτο στις επόμενες εκλογές;» το 61% απαντά ΝΔ, 21% ΣΥΡΙΖΑ και 4% άλλο κόμμα.\nΣτην ερώτηση ποιος είναι καταλληλότερος για πρωθυπουργός, ο Κυριάκος Μητσοτάκης συγκεντρώνει το ποσοστό 39%, ο Αλέξης Τσίπρας το 23% και ο νέος πρόεδρος του ΚΙΝΑΛ, Νίκος Ανδρουλάκης το 9%.\nΑπό 3% συγκεντρώνουν ο πρόεδρος του ΚΚΕ Δημήτρης Κουτσούμπας 3%, ο πρόεδρος της Ελληνικής Λύσης Κυριάκος Βελόπουλος και ο Γιάννης Βαρουφάκης. Ο “Κανένας” συγκεντρώνει το ποσοστό του 15%.\nΣτο ερώτημα της Καπα «μεταξύ του Κυριάκου Μητσοτάκη και του Αλέξη Τσίπρα, ποιος είναι κατά τη γνώμη σας καταλληλότερος για πρωθυπουργός;» τα ποσοστά είναι στο 42% για τον Κυριάκο Μητσοτάκη και 26% για τον Αλέξη Τσίπρα, όπου ο «Κανένας» συγκεντρώνει 30%.\nΟ καλύτερος εκφραστής της κεντροαριστεράς, σύμφωνα με τις απαντήσεις, είναι με ποσοστό 51% ο Νίκος Ανδρουλάκης έναντι του Αλέξη Τσίπρα που συγκεντρώνει το 35%.\nΣε ερώτηση «Εσείς ποιον από τους παρακάτω θεωρείτε καλύτερο εκφραστή του κεντρώου χώρου σήμερα;» το 33% απαντά τον πρωθυπουργό και πρόεδρο της ΝΔ Κυριάκο Μητσοτάκη, το 28% τον πρόεδρο του ΚΙΝΑΛ Νίκο Ανδρουλάκη και το 20% τον πρόεδρο του ΣΥΡΙΖΑ Αλέξη Τσίπρα.\nΣτο ερώτημα «εσείς θέλετε να ενισχυθεί εκλογικά το ΚΙΝΑΛ/ΠΑΣΟΚ; Εάν ναι, εις βάρος της Νέας Δημοκρατίας ή του ΣΥΡΙΖΑ;» το 40% απαντά «Πρέπει να ενισχυθεί εις βάρος του ΣΥΡΙΖΑ», το 22% «Πρέπει να ενισχυθεί εις βάρος της Νέας Δημοκρατίας», το 17% «Πρέπει να ενισχυθεί εις βάρος και των δύο μεγαλύτερων κομμάτων» και το 17% «Όχι, δεν πιστεύω ότι πρέπει να ενισχυθεί το ΚΙΝΑΛ/ΠΑΣΟΚ».\nΣχετικά με τους αναποφάσιστους ψηφοφόρους και αφορά όσους θα αποφασίσουν για την τελική ψήφο τους μετά την προκήρυξη των εκλογών (28%). Στο ερώτημα μεταξύ «ποιων κομμάτων ταλαντεύεται;» το μεγαλύτερο ποσοστό 24% ταλαντεύεται μεταξύ Νέα Δημοκρατία και ΚΙΝΑΛ και το 16% μεταξύ ΣΥΡΙΖΑ και ΚΙΝΑΛ. Μόλις το 3% απαντά μεταξύ «Νέα Δημοκρατία και ΣΥΡΙΖΑ».\nΗ άποψη για την εκλογή Ανδρουλάκη\nΣχετικά με την άποψη του δείγματος για την εκλογή του Νίκου Ανδρουλάκη στην ηγεσία του ΚΙΝΑΛ, το 26% απαντά «θετικά», το 35% «μάλλον θετικά», το 14% «μάλλον αρνητικά», το 11% «αρνητικά». Σύμφωνα με τη δημοσκόπηση το 75% από τη ΝΔ απαντά πως κρίνει «θετική ή μάλλον θετική» την εκλογή, από το ΣΥΡΙΖΑ το ποσοστό αυτό είναι στο 43% , στο ΚΙΝΑΛ 77%, στο ΚΚΕ 53%, στη Ελληνική Λύση 67% και 53% στο Μερα25.\nΠροηγούμενο άρθροΠολιτικοί αντίπαλοι έλυσαν τις διαφορές τους σε αγώνα ΜΜΑ\nΕπόμενο άρθροΑγρίνιο: Χειροπέδες σε 60χρονο για παιδική πορνογραφία


Καλλιόπη Γκόρη, ACC - Positivity Coaching\nAssociate, Diploma Facilitator Είναι διαπιστευμένη Coach (ACC) από τον ICF με ειδίκευση σε Business. Είναι συνεργάτης της Positivity Coaching στη Θεσσαλονίκη. Ειδικεύεται σε ατομικό coaching σε οικογενειακές επιχειρήσεις για επιτυχημένη διαδοχή της ηγεσίας. Επίσης κάνει team coaching σε ομάδες εργασίας και group coaching σε group στελεχών σε θέματα παρακίνησης, επικοινωνίας και υλοποίησης ετήσιων στόχων. Έχει ολοκληρώσει το πρόγραμμα Positivity Coaching (Personal & Executive) και το πρόγραμμα Team & Leadership Coaching στην Positivity Coaching.\nΤο ακαδημαϊκό της background είναι στις οικονομικές σπουδές και έχει MSc in Finance. Έχει μεγάλη πείρα και χιλιάδες ώρες στο ενεργητικό της σαν εκπαιδεύτρια. Ως Διοικητικό Στέλεχος και εκπαιδεύτρια στο παρελθόν, αφουγκράστηκε την ανάγκη για εξατομικευμένη προσέγγιση της επαγγελματική επιτυχία και της ατομικής ισορροπίας και αυτό την τροχοδρόμησε στο coaching στο οποίο και έχει αφιερωθεί πλήρως από το 2017 έχοντας ιδρύσει την Active Coaching μέσω της οποίας συνεργάζεται με την Positivity Coaching.


Τοποθεσία Papigo Towers Mountain Lodge\nΤο Μικρό Πάπιγκο βρίσκεται σε απόσταση 59χλμ βορειοανατολικά των Ιωαννίνων και μαζί με το Μεγάλο Πάπιγκο - απέχουν μεταξύ τους 2χλμ - αποτελούν τους δυο πιο διάσημους οικισμούς στα Ζαγοροχώρια. Το Πάπιγκο βρίσκεται σε κομβικό σημείο, γειτνιάζει με την κύρια πύλη εισόδου της Αλβανίας στην Ελλάδα, ενώ δημοφιλείς τουριστικοί προορισμοί, όπως η Κέρκυρα, η Λευκάδα, τα Μετέωρα, η Πάργα και τα Σύβοτα, απέχουν περίπου στις 2 ώρες από το χωριό. Το γεγονός αυτό έχει δώσει τεράστια προστιθέμενη αξία στην ευρύτερη περιοχή, γι αυτό και ο οικισμός παρουσιάζει αυξημένη επισκεψιμότητα καθ’ όλη τη διάρκεια του έτους.\nΣτα Ιωάννινα - μια ώρα μακριά από το Πάπιγκο - λειτουργεί Αεροδρόμιο, ενώ καταλήγουν οι δυο μεγαλύτεροι αυτοκινητόδρομοι της Ελλάδας η Εγνατία και η Ιόνια Οδός. Τα γεγονός αυτό έχει σαν αποτέλεσμα η πρόσβαση για το Πάπιγκο να καθίσταται εύκολη, διότι η Αθήνα και το Διεθνές αεροδρόμιο της απέχει 4:30 ώρες περίπου, η Θεσσαλονίκη και το Διεθνές αεροδρόμιο 3:15, ενώ το σημαντικότερο λιμάνι για την πρόσβαση της Ελλάδας στην Ευρώπη, αυτό της Ηγουμενίτσας, απέχει 1:30 ώρα περίπου. Οι μεγάλοι αυτοκινητόδρομοι έχουν διευκολύνει την πρόσβαση προς δημοφιλείς προορισμούς και νησιά της Βορειοδυτικής Ελλάδας που προαναφέρθηκαν, όπως και προς τα αεροδρόμια της Πρέβεζας και Κέρκυρας αντίστοιχα.\nΑπό την Ιόνια / Εγνατία Οδό\nΟ επισκέπτης εξέρχεται από Ιόνια - Εγνατία οδό στον κόμβο των Ιωαννίνων και συνεχίζει με κατεύθυνση βόρεια, προς την πόλη των Ιωαννίνων. Όποιος δεν επιθυμεί να την επισκεφθεί συναντά 4χλμ πριν την πόλη την περιφερειακή οδό και την ακολουθεί έως το Αεροδρόμιο Ιωαννίνων, το οποίο βρίσκεται στη βόρεια πλευρά της πόλης. Από εκεί συνεχίζει βόρεια με κατεύθυνση Κόνιτσα – Ζαγοροχώρια, διέρχεται το χωριό Καλπάκι και σε 5χλμ συναντά την επαρχιακή οδό Καλπακίου – Παπίγκου. Διερχόμενος από τα χωριά Μεσοβούνι και Αρίστη, καταλήγει μετά από περίπου 23χλμ περίπου στο Μικρό Πάπιγκο.\nΑπό το αεροδρόμιο Ιωαννίνων\nΟ επισκέπτης που θα μας επισκεφθεί από το Αεροδρόμιο Ιωαννίνων, συνεχίζει βόρεια με κατεύθυνση Κόνιτσα – Ζαγοροχώρια, διέρχεται το χωριό Καλπάκι και σε 5χλμ συναντά την επαρχιακή οδό Καλπακίου – Παπίγκου. Διερχόμενος από τα χωριά Μεσοβούνι και Αρίστη, καταλήγει μετά από περίπου 23χλμ περίπου στο Μικρό Πάπιγκο.


Μηνύματα 6\tΔΟΥΛΕΙΑ - ΣΤΟΥΤΓΚΑΡΔΗ\nΚαλησπέρα σε ολους και συγχαρητήρια σε ολους εδω μεσα και περισσότερο στα μελοι!! Ειμαι δυόμιση χρονια στουγκαρδη δουλευω σε ελληνες χαχαχα μακρια αππο ελληνες τουλαχιστον εγω ειμαι καμενος!!\nδεν γνωριζω γερμανικα πολυ λιγο τα βασικα!!\nΗ γυναικα μου ειναι βοηθος νοσηλευτριας εχει το Β1 επιπεδο και τα μιλαει πολυ πολυ καλα.. γνωριζει αγγλικα πολυ καλα και δεν μπορουμε να βρουμε μια δουλεια εκτος καθαρισματος... υπαρχει καποιος που μπορει να βοηθήσει? χαχαχα και εγο ειμαι οδηγος 12 τονου Φορτηγο.. αν ακουστει τιποτα για οδηγος σε νορμαλ ωραρια και οχι 12-14 ωρα παρακαλω βοηθηστε !!\nΥΓ σε οσους ειναι εδω τουλαχιστον στουγκαρδη που γνωριζω πλεον καποια πραγματα... αν δεν σε εχουν πει για τα εξτρα κιντεργκελντ και για το επιδομα σπιτιου να πατε να κανετε τα χαρτια σας.. οι πιο πολλοι απο εμας ειμαστε χαμηλόμισθοι... και να πατε να βγαλετε την BONUS CARD + FAMILE CASH . και το συμαντικοτερο τουσ χαμιλομισθους τους καλυπτει το κρατος... σε περιπτωση που σαν κανουν ζαβολιες.. τους πατε δικαστικος με εξοδα τους κρατους... οτιδηποτε αλλο εδω ειμαι για να βοηθησω! χααχαχ ενας πικραμενος !!\nΑπάντηση με παράθεση 30-08-2015, 02:23\nΜηνύματα 2\tΑρχικό μήνυμα απο arisk75\nΒασικά κι εγώ γι΄αυτό θέλω να φύγω. Μακρυά από έλληνες. Βέβαια δεν φταίνε οι έλληνες αλλά αυτή η ΜΑΦΙΑ που τους κυβερνά και τους αναγκάζουν να φέρονται έτσι.\nΑπάντηση με παράθεση 31-08-2015, 19:04\nΜηνύματα 45\tΜΟΝΤΑΔΟΡΟΣ ΚΟΥΖΙΝΑΣ ΣΤΗΝ ΣΤΟΥΤΓΚΑΡΔΗ !!!\nΕίμαι τεχνίτης σε κουζίνες ντουλάπες(ξύλινα κουφώματα) και γενικά πάνω στο έπιπλο 21 χρόνια εμπειρίας,ψάχνω κάπου κοντά στην ΣΤΟΥΤΓΚΑΡΔΗ ,ξέρει κάποιος που μπορώ να κοιτάξω,κάποιες αγγελίες αν υπάρχουν εκεί κοντά και ας μην είναι κοντά δεν έχω πρόβλημα και τι τιμές παίζουν,ευχαριστώ!!!\nΑπάντηση με παράθεση 01-09-2015, 08:53\nΜηνύματα 536\tΦιλε μου καλημερα. Δεν ειμαι του χωρου, αλλα θα σου προτεινα να κανεις αιτησεις σε ΙΚΕΑ, roller, poco και συναφη καταστηματα που πουλανε επιπλα μηπως μπορεις να βρεις δουλεια στα συνεργεια που εχουν για μονταρισμα. https://www.roller.de/\nΑπάντηση με παράθεση 01-09-2015, 09:24\nΜηνύματα 1.130\t......και να ξέρεις Γερμανικά (ομιλία και γραφή).\nΑπάντηση με παράθεση 01-09-2015, 17:42\nΜηνύματα 45\tΕυχαριστω για τις απαντησεις αλλα ψαχνω σε εταιριες που να εχουν κουζινες,γερμανικα θα κανω μολις παω Γερμανια!!!\nΑπάντηση με παράθεση 01-09-2015, 20:54\nΜηνύματα 1.130\tΌλες οι εταιρείες (τα λίνκ) που σου έχει "ποστάρει" ο DID666 έχουν κουζίνες, επίσης έχουν κενές θέσεις εργασίας στον κλάδο σου, αλλά χωρίς Γερμανικά...απλά...ξέχνα το.\nJobs & Stellenangebote - IKEA\nIKEA Küchen - Traumküchen mit 25 Jahre Garantie – IKEA\nΤελευταία επεξεργασία από το χρήστη patrioten : 01-09-2015 στις 21:17\nΑπάντηση με παράθεση 02-09-2015, 10:13\nΜηνύματα 19\tΣτουτγκαρδη!!\nΑπάντηση με παράθεση 09-09-2015, 20:51\nΜηνύματα 45\tΓεια σας,ψάχνω για site που να έχει αγγελίες για μαραγκούς και μονταδόρους κουζίνας ειδικά στην ΣΤΟΥΓΚΑΡΔΗ η κάπου εκεί κοντά,τα site που είναι ποιο πάνω τα έχω δει απλά ρωτάω αν υπάρχει και κάτι άλλο ,ευχαριστώ!!!\nΑπάντηση με παράθεση 10-09-2015, 02:40\nΜηνύματα 56\thttp://jobboerse.arbeitsagentur.de/\nστο πεδιο Sie suchen επιλεγεις arbeit\nστο πεδιο Suchbegriff(e) γραφεις Küchenmontage\nστο πεδιο Arbeitsort γραφεις Stuttgart\nπατας Suchen και εμφανιζει τα αποτελεσματα\nγια μαραγκος στο πεδιο Suchbegriff(e) γραφεις Tischler ή Schreiner\nΤελευταία επεξεργασία από το χρήστη Don Juan : 10-09-2015 στις 03:09


Σχοινάκι VS burpees: ποιο είναι το καλύτερο στην καύση λίπους;\nFitness Φεβ 10, 2017\nΕίσαι και εσύ στο δίλημμα; Και το σχοινάκι και τα burbees καίει, αλλά ποιο καίει πιο αποτελεσματικά το λίπος θα το μάθεις παρακάτω.\nΤο σχοινάκι βοηθά στη βελτίωση του συντονισμού και της ισορροπίας, βελτιώνει την αντοχή της καρδιάς και των πνευμόνων και καίει θερμίδες. Σκέψου ότι 10 λεπτά σχοινάκι μπορεί να έχει παρόμοια οφέλη για την υγεία σου αφού είναι σαν να έτρεχες για 45 λεπτά έτσι το κάνει μια καλή επιλογή όταν δεν έχεις πολύ χρόνο για άσκηση. Γενικά οι ασκήσεις που χρησιμοποιούν το βάρος του σώματός σου χτίζουν μυική μάζα και καίνε λίπος.\nΣε αντίθεση με τις ασκήσεις απομόνωσης τα burpees είναι μια πλήρης άσκηση που γυμνάζει όλο το σώμα και κυρίως τα χέρια, την πλάτη, το στήθος, τους γλουτούς, τα πόδια. Ανήκει στις λειτουργικές ασκήσεις που σημαίνει ότι όχι μόνο θα σε βοηθήσει στην απώλεια βάρους και τη βελτίωση της φυσικής σου κατάστασης, αλλά θα σου προσφέρει καλύτερη απόδοση κατά τη διάρκεια των καθημερινών δραστηριοτήτων.\nΩραία όλα αυτά αλλά τελικά ποιο είναι το καλύτερο στην καύση λίπους;\nΤα burpees είναι πιο αποτελεσματικά στην καύση του λίπους. Γυμνάζεις περισσότερες και μεγάλες μυικές ομάδες που βοηθούν στην καύση λίπους και μετά την προπόνηση. Με κάθε επανάληψη, δουλεύεις το στήθος, τα χέρια, τους εμπρόσθιους δελτοειδείς, τους μηρούς, τους δικέφαλους μηριαίους και τους κοιλιακούς. Τα πόδια σου εξαντλούνται όταν ολοκληρώνεις ένα σετ burpees.Μελέτες έχουν δείξει ότι οι υψηλής έντασης ασκήσεις, όπως τα burpees, καίνε μέχρι και 50% περισσότερο λίπος από ότι οι συνηθισμένες ασκήσεις ενδυνάμωσης. Έχει επίσης αποδειχθεί οτι επιταχύνει το μεταβολισμό, κάτι που σε βοηθά να καις περισσότερες θερμίδες καθ’ όλη τη διάρκεια της ημέρας.\nΔιάβασε σχετικά: Full body: Οι 6 καλύτερες ασκήσεις όλων των εποχών\nΑυτό που πρέπει να θυμάσαι είναι το εξής: είναι σημαντικό να κάνεις burpees με σωστή τεχνική καθώς υπάρχει πιθανότητα πρόκλησης τραυματισμών. Τα Burpees είναι μια δυναμική, γρήγορη και τέλεια προσθήκη σε κάθε προπόνηση. Πρόσθεσέ την σε όλες τις προπονήσεις οποιαδήποτε στιγμή της ημέρας.\nΣχοινάκι VS burpees: ποιο είναι το καλύτερο στην καύση λίπους; κάψιμο λίπους κάψιμο θερμίδων αδυνάτισμα ασκήσεις με το βάρος του σώματος\nDiet Stories: Είναι δυνατόν να χάσεις λίπος...


Πολιτική Ιδιωτικού Απορρήτου του myWorldLingo\nΑρχική σελίδα › Πολιτική Ιδιωτικού του myWorldLingo\nΜη Αποκάλυψη Προσωπικών Στοιχείων\nΗ WorldLingo σέβεται και προστατεύει το ιδιωτικό απόρρητο των ατόμων που χρησιμοποιούν τη μεταφραστική υπηρεσία myWorldLingo. Ατομικά αναγνωρίσιμα στοιχεία σας δεν αποκαλύπτονται σκόπιμα σε τρίτους χωρίς να λάβουμε πρώτα την άδειά σας, όπως εξηγείται σε αυτήν την πολιτική ιδιωτικού απορρήτου. Η WorldLingo έχει δημιουργήσει αυτήν την Πολιτική Ιδιωτικού Απορρήτου ώστε να μπορέσετε να καταλάβετε τη φροντίδα με την οποία σκοπεύουμε να αντιμετωπίσουμε τα Προσωπικά σας Στοιχεία.\nΤα Προσωπικά Στοιχεία αναφέρονται σε όλες τις πληροφορίες που μπορούν να χρησιμοποιηθούν για να αναγνωριστεί ένα άτομο, περιλαμβάνοντας ενδεικτικά το όνομα και το επώνυμο, τη διεύθυνση της οικίας ή άλλη διεύθυνση και τη διεύθυνση ηλεκτρονικού ταχυδρομείου ή άλλα στοιχεία επικοινωνίας, είτε της εργασίας είτε της οικίας.\nΤο myWorldLingo χρησιμοποιεί ένα χαρακτηριστικό του προγράμματος σας περιήγησης στο Ίντερνετ που ονομάζεται "cookie" για να αναθέσει ένα μοναδικό αναγνωριστικό στον υπολογιστή σας. Τα cookies είναι αρχεία που τοποθετεί το πρόγραμμα περιήγησης στο σκληρό δίσκο του υπολογιστή σας. Το myWorldLingo χρησιμοποιεί cookies για να μας ενημερώνουν αν έχετε επισκεφτεί το myWorldLingo στο παρελθόν και για να μας βοηθήσουν να καθορίσουμε αν έρχεστε στο Worldlingo από μία συγκεκριμένη σύνδεση ιστοσελίδας ή από μία διαφήμιση.\nΌποτε θα διατηρούνται τα Προσωπικά σας Στοιχεία στο myWorldLingo ή για λογαριασμό του, σκοπεύουμε να λάβουμε τα λογικά και κατάλληλα μέτρα για να προστατέψουμε τα Προσωπικά Στοιχεία που μοιράζεστε μαζί μας από μη εξουσιοδοτημένη πρόσβαση ή αποκάλυψη.\nΧρησιμοποιώντας αυτήν την Ιστοσελίδα, συμφωνείτε με τους όρους της Πολιτικής Ιδιωτικού Απορρήτου μας και συμφωνείτε πως το myWorldLingo θα επεξεργάζεται τα Προσωπικά Στοιχεία σας για τους σκοπούς που αναφέρονται παραπάνω καθώς και για εκείνους που εξηγούνται όταν το myWorldLingo συλλέγει Προσωπικά Στοιχεία στο Web. Αν αλλάξει η Πολιτική Ιδιωτικού Απορρήτου, σκοπεύουμε να λάβουμε κάθε λογικό μέτρο για να διασφαλίσουμε πως θα ενημερωθείτε για αυτές τις αλλαγές καταχωρώντας αυτές τις αλλαγές σε εμφανές σημείο στην ιστοσελίδα μας για εύλογο χρονικό διάστημα.\n© Πνευματικά Δικαιώματα 2011 WorldLingo. Με την επιφύλαξη κάθε νομίμου δικαιώματος.


Γολγοθάς για τη (νόθα!) πριγκίπισσα\n23-01-2015 | 13:30μμ\nΗ 47χρονη σήμερα Ινγκριντ Σαρτιό, που φέρεται ότι είναι εξώγαμο παιδί του Χουάν Κάρλος, αποκάλυψε πρώτη φορά την «κόλαση» των παιδικών χρόνων της!\nΘα μπορούσε να είναι ένα ρομαντικό παραμύθι, αλλά η ζωή της Ινγκριντ Σαρτιό, που υποστηρίζει ότι είναι εξώγαμη κόρη του πρώην βασιλιά της Ισπανίας, έχει αποδειχτεί δύσκολη για εκείνη, ενώ η υπόθεση εξελίσσεται σε εφιάλτη για τον Χουάν Κάρλος, ο οποίος θα αναγκαστεί να εμφανιστεί ενώπιον δικαστηρίου, όπου θα κριθεί η πατρότητα.\nΗ ταπεινή Βελγίδα γκουβερνάντα Λιλιάν, που επί τρεις μέρες έζησε ένα θυελλώδες ειδύλλιο με τον ήδη παντρεμένο Χουάν Κάρλος σε ξενοδοχείο της Μαρμπέλα, κράτησε μέχρι πρόσφατα κρυφή αυτήν την ιστορία ακόμη και από την ίδια την κόρη της.\nΗ 47χρονη σήμερα Ινγκριντ Σαρτιό, που δουλεύει ως γκαλερίστα και ζει στο Βέλγιο, περιμένοντας τη δίκη που θα αποκαλύψει οριστικά τις ρίζες της μίλησε πρώτη φορά για τη ζωή της και αποκάλυψε ότι, όταν ήταν μωρό, ζούσε σχεδόν διωκόμενη. Η μητέρα της, φοβούμενη ότι οι άνθρωποι του δικτάτορα Φράνκο μπορεί να την έβλεπαν ως απειλή και να ήθελαν να σκοτώσουν τη διάδοχο του Χουάν Κάρλος, την έκρυβε επί έναν χρόνο σε άλλη οικογένεια.\nΑφού πέρασε το διάστημα που η Λιλιάν θεωρούσε επικίνδυνο, πήρε πάλι την κόρη της και προσπάθησε να τη μεγαλώσει όσο πιο φυσιολογικά γινόταν. Ακόμη και στο σχολείο της μικρής όλοι ήξεραν ότι ο πατέρας της ήταν ένας άνδρας που είχε σκοτωθεί σε αεροπορικό δυστύχημα. Σύμφωνα με την Ινγκριντ Σαρτιό, η μητέρα της ήταν απολύτως αφοσιωμένη στον Χουάν Κάρλος και δεν είχε ποτέ άλλον εραστή.\nΑποφάσισε, δε, να αποκαλύψει την αλήθεια στην κόρη της μόλις το 2011, όταν την άκουσε να μιλάει άσχημα για τον Ισπανό μονάρχη, επειδή φερόταν ότι είχε σκοτώσει έναν ελέφαντα στην Μποτσουάνα. Οπως αποκαλύπτει στη MailOnline η φερόμενη ως εξώγαμη κόρη του Χουάν Κάρλος, αν δεν είχε κάνει πλαστική στη μύτη της, θα ήταν ορατή η ομοιότητα που έχει με αυτόν.


Νιώθετε πως δεν έχετε ενέργεια για τους απαιτητικούς ρυθμούς της καθημερινότητας; Μερικές φορές το πρόβλημα είναι η έλλειψη ύπνου, αλλά ακόμη και αν είστε ξεκούραστοι, ορισμένες συνήθειες στην διατροφή, την άσκηση ή σε άλλες επιλογές που αφορούν τον τρόπο ζωής μπορούν να βλάψουν ή να οφελήσουν τα επίπεδα ενέργειας σας…\nΔοκιμάστε μερικά από τα παρακάτω tips για να «γεμίσετε» τις μπαταρίες σας κατά την διάρκεια της ημέρας.\n1. Βάλτε τα δημητριακά στο πρωινό σας\nΗ κατανάλωση ενός πρωινού γεύματος πλούσιου σε φυτικές ίνες μπορεί να σας φέρει σε εγρήγορση κατά τη διάρκεια της ημέρας. Το Πανεπιστήμιο του Cardiff σε μελέτη του, διαπίστωσε ότι τα άτομα που έφαγαν ένα υψηλό σε φυτικές ίνες δημητριακών γεύμα το πρωί, έδειξαν μια μείωση κατά 10% στην κούραση, χαμηλότερα ποσοστά κατάθλιψης και καλύτερες γνωστικές δεξιότητες.\nΑκόμα μια θεωρία: Οι φυτικές ίνες βοηθούν να επιβραδυνθεί η απορρόφηση της τροφής στο στομάχι, γεγονός που διατηρεί τα επίπεδα σακχάρου στο αίμα σταθερά. Αποτέλεσμα είναι να διατηρηθούν τα επίπεδα ενέργειας για μεγαλύτερο χρονικό διάστημα.\n2. Παραγγείλετε μικρό latte και πιείτε το αργά\nΟι ειδικοί λένε ότι είναι καλύτερο να μην καταναλώνετε υπερβολικά μεγάλες ποσότητες καφεΐνης, αλλά αν είστε ένας αμετανόητος λάτρης της, δοκιμάστε τη πρόσληψη της πιο ομοιόμορφα κατά τη διάρκεια της ημέρας. Μικρές μερίδες καφεΐνης κάθε λίγες ώρες θα σας κρατήσουν ξύπνιο, σε εγρήγορση, και συγκεντρωμένο για περισσότερο σε σχέση με το αν πίνατε ένα ολόκληρο μεγάλο μέγεθος καφέ, σύμφωνα με τους ειδικούς για τον ύπνο. Όταν πίνετε γρήγορα ένα μεγάλο καφέ, η καφεΐνη φτάνει στο αίμα σας φτάνει στο peak της, πολύ νωρίτερα απ’ότι αν την μοιράσετε στη διάρκεια της μέρας.\n3. Τρώτε πιο συχνά\nΜε το να τρώτε λίγα γεύματα και σε μεγάλη απόσταση το ένα με το άλλο το μόνο που καταφέρνετε είναι να υπονομεύεται η ενέργεια σας. Τρώτε μικρά γεύματα συχνά στη διάρκεια της ημέρας, κάθε 3 έως 4 ώρες, αφού κάτι τέτοιο βοηθά στη διατήρηση του σακχάρου στο αίμα σας, έτσι ώστε να μην αντιμετωπίσετε προβλήματα με την ενέργειά σας. Κάθε γεύμα θα πρέπει να περιλαμβάνει κάποιους υδατάνθρακες, πρωτεΐνες, και υγιεινά μονοακόρεστα λιπαρά. Ιδανικό παράδειγμα μια σαλάτα με κοτόπουλο και ελαιόλαδο.\nΠολλοί άνθρωποι που παραπονιούνται για κούραση είναι στην πραγματικότητα αφυδατωμένοι. Μένοντας ενυδατωμένοι είναι ένας από τους απλούστερους τρόπους για να κρατηθούμε σε εγρήγορση και συγκεντρωμένοι.\nΜια πρόσφατη μελέτη σε αθλητές βρήκε ότι το 92% αισθάνθηκαν κουρασμένοι αφότου περιόρισαν την πρόσληψη υγρών και τροφίμων πλούσιων σε νερό για 15 ώρες. Είχαν επίσης λάθη στη μνήμη και ανέφεραν δυσκολία στη συγκέντρωση. Προσπαθήστε να πίνετε κάθε μία ή δύο ώρες, ώστε να μην αισθάνεστε διψασμένοι.\n5. Ή πιείτε μια κούπα τσάι\nΜια πρόσφατη έκθεση έδειξε ότι ο συνδυασμός της καφεΐνης με το αμινοξύ L-θεανίνη, που τα βρίσκουμε και τα δύο στο τσάι, μας βοηθά στην μειωμένη πνευματική κόπωση και τη βελτίωση της εγρήγορσης, του χρόνου αντίδρασης και τη βελτίωση της μνήμης.\nΕπιπλέον, οι μαύρες ποικιλίες τσάι μπορούν να σας βοηθήσουν να ανακάμψετε από το άγχος, σύμφωνα με ερευνητές του University College του Λονδίνου.\n6. Περπατήστε 10 λεπτά\nΜια σύντομη βόλτα μπορεί να τονώσει το υπόλοιπο της ημέρας σας, συνιστά έρευνα που παρουσιάστηκε στην Αμερικανική Καρδιολογική Εταιρεία. Οι γυναίκες που περπατούσαν έντονα για 70 λεπτά την εβδομάδα (ή 10′ την ημέρα) έδειξαν να έχουν 18% περισσότερη ενέργεια από εκείνες, που δεν περπατούσαν καθόλου, μετά από 6 μήνες. Επίσης αισθάνονταν πιο ξεκάθαρες και σίγουρες, είχαν λιγότερους πόνους και ανέβαιναν σκάλες πιο εύκολα.\n7. Αντιγράψτε το γεύμα του παιδιού σας..\n..Αν είναι μια μπανάνα και σάντουιτς με φυστικοβούτυρο. Οι μπανάνες περιέχουν κάλιο, ένα στοιχείο που το σώμα σας χρειάζεται για να μετατρέψει τη ζάχαρη στο αίμα σας σε ενέργεια. Το φυστικοβούτυρο έχει υψηλή περιεκτικότητα σε μαγνήσιο, το οποίο δίνει στα κύτταρά σας την απαραίτητη ενέργεια. Στοχεύστε σε πρόσληψη 320 mg μαγνησίου και 4.700 mg καλίου την ημέρα. Άλλες καλές πηγές καλίου και μαγνησίου: φρούτα, λαχανικά, φασόλια και ξηροί καρποί.\n8. Έχετε το i-Pod πάντα κοντά σας\nΑισθάνεστε ζαλισμένοι στο γραφείο; Εξετάστε το ενδεχόμενο να ακούσετε μουσική ενώ εργάζεστε. Μια μελέτη διαπίστωσε ότι οι εργαζόμενοι που φόρεσαν τα ακουστικά τους ενώ εργάζονταν ήταν 10% πιο παραγωγικοί από ό,τι χωρίς αυτά.\n9. Βάλτε ένα φυτό στο γραφείο σας\nΕρευνητές στο Texas A&M διαπίστωσαν ότι οι εθελοντές που έβαλαν ένα βάζο με ζωντανά λουλούδια στο γραφεία τους, μαζί με τα πράσινα φυτά σε άλλα σημεία του γραφείου, σκέφτηκαν περισσότερες δημιουργικές ιδέες από αυτούς που δεν έχουν κάποιο φυτό στο γραφείο τους.\nΕύκολη συνταγή για φασολάκια\nΤροφές για να καταπολεμήσετε το άγχος\nCorn Dog & στρόμπολι: Συνταγή για λαχταριστά snacks


Η Apple αγόρασε μία εφαρμογή που «διαβάζει» τα συναισθήματά μας – Neolaia Cyprus\nΗ Apple αγόρασε μία εφαρμογή που «διαβάζει» τα συναισθήματά μας\nΣτην εξαγορά της εταιρείας τεχνητής νοημοσύνης Emotient Inc. προχώρησε η Apple. H Emotient χρησιμοποιεί την τεχνολογία αναγνώρισης προσώπου προκειμένου να «διαβάσει» τα συναισθήματα μέσω της σχετικής εφαρμογής που έχει αναπτύξει.\nΗ Apple δεν έχει ακόμη επιβεβαιώσει επισήμως την εξαγορά, ωστόσο σε ανακοίνωσή της αναφέρει: «Κατά καιρούς, η Apple προχωρά στην εξαγορά μικρότερων τεχνολογικών εταιρειών και δεν συζητά γενικά τους σκοπούς και τα σχέδιά της».\nΑκόμη δεν έχει γίνει γνωστό το ύψος της εξαγοράς. Η τεχνολογία που αναπτύσσει η Emotient πωλείται μέχρι σήμερα σε εμπόρους, διαφημιστές και εταιρείες που θέλουν να μάθουν περισσότερα για τους πελάτες τους. Με τη σάρωση ενός βίντεο ή ενός προσώπου που παρακολουθεί μία διαφήμιση, δίνεται η δυνατότητα μέτρησης του κατά πόσο τα άτομα δίνουν προσοχή σε αυτό που διαφημίζεται, καθώς και τι αισθάνονται γι αυτό.\nΗ Emotient ιδρύθηκε το 2012 από ερευνητές του Πανεπιστημίου της Καλιφόρνια, στο Σαν Ντιέγκο.\nΑθλήτρια τζουντόκα βάζει κάτω τον Πούτιν (video)


ΖΕΙΔΩΡΟΝ: Όταν οι πλουτοκράτες και τα τσιράκια τους προκαλούν - Εκατοντάδες χιλιάδες αφορολόγητα εισοδήματα δηλώνει ο Παπαδήμος\n«Για τους .. σωτήρες μας, τις περιλάλητες προσωπικότητες που θέλουν, δια διορισμού, όχι με την ψήφο του λαού να μας κυβερνήσουν, δεν ισχύει ό,τι οι νόμοι προβλέπουν για τους κοινούς θνητούς, τον λαουτζίκο, τον φτωχοσυνταξιούχο, τον περιπτερά, εκείνον που έχει ένα ψιλικατζίδικο. Για τους κυρίους αυτούς δεν υπάρχουν φόροι ούτε περικοπές ούτε μειώσεις ούτε απολύσεις ούτε ανεργία, φτώχεια και πείνα. Ο διορισμένος πρωθυπουργός μας, που την άλλη Κυριακή λήγει η θητεία του ο κ. Λουκάς Παπαδήμος, είναι μία από τις πιο χαρακτηριστικές περιπτώσεις. Ο,τι βγάζει ο Κ. Παπαδήμος είναι όλα αφορολόγητα», γράφει ανάμεσα στα άλλα.\nΚαι για να τεκμηριώσει τα ισχυριζόμενα της η εφημερίδα παραθέτει τα εκκαθαριστικά της Εφορίας του διορισμένου πρωθυπουργού.\nΚαι επειδή κατά την άποψη μας και τα ονόματα έχουν την σημασία τους να θυμηθούμε ένα ρεπορτάζ του Ν. Μπογιόπουλου για το πόσα δηλώνουν στην εφορία κάποιοι πλουτοκράτες. Ο δημοσιογράφος του«Ριζοσπάστη» παρουσίασε τρία εκκαθαριστικά της εφορίας ενός τραπεζίτης, ενός εφοπλιστής και ενός βιομήχανος. Με μια διαφορά. Είχε σβήσει τα ονόματά τους και έγραφε στο ρεπορτάζ του: «Είναι δυνατόν πλουτοκράτης να δηλώνει ατομικό ετήσιο εισόδημα κάτω από 32.000 ευρώ, λιγότερα δηλαδή απ' όσα δηλώνει ένας ....\nμισθωτός των 2.300 ευρώ (μεικτά); Στο κράτος των καπιταλιστών, του ΠΑΣΟΚ, της ΝΔ, του Καρατζαφέρη, του ΣΕΒ και των τραπεζιτών, γίνεται... Γίνεται πλουτοκράτης να δηλώνει ατομικό ετήσιο εισόδημα 12.419 ευρώ, κάτι ελάχιστα δηλαδή πάνω από το περσινό αφορολόγητο για τους μισθωτούς; Στο κράτος του πλουτοκράτη, γίνεται... Γίνεται πλουτοκράτης να δηλώνει ατομικό ετήσιο εισόδημα... 1.764 ευρώ (!!!); Στο κράτος των καπιταλιστών, των μονοπωλίων, του ΠΑΣΟΚ, της ΝΔ, του Καρατζαφέρη, του ΣΕΒ και των τραπεζιτών, στον κόσμο της ΕΕ και του ΔΝΤ, γίνεται...».\nΟ Ν. Μπογιόπουλος ανέφερε στο ρεπορτάζ του: «Δεν θα αναφέρουμε τα ονόματά τους. Εξηγούμαστε: Το θέμα εδώ δεν έχει να κάνει με "κουτσομπολιό" όσον αφορά τον τάδε ή τον δείνα, αλλά με τη συνολική πρακτική της άρχουσας τάξης, του κράτους της άρχουσας τάξης, των κυβερνήσεων της άρχουσας τάξης. Πρακτική που κάθε άλλο παρά εξαντλείται στους συγκεκριμένους».\nΕμείς δεν το θεωρούμε «κουτσομπολιό» να βγαίνουν στον αφρό τα ονόματα των καπιταλιστών και του πολιτικού τους προσωπικού που «νόμιμα» βρίσκουν τρόπους να μην πληρώνουν φόρους. Δεν μπορεί να είναι υπέρμαχοι της φοροκαταιγίδας που επιβάλλουν στα λαϊκά στρώματα, -στο όνομα της «σωτηρίας της πατρίδας»- και οι ίδιοι να βρίσκουν τρόπους να πληρώνουν λιγότερους φόρους από ένα συνταξιούχο του ΟΓΑ! Γ’ αυτό μετά το δημοσίευμα του Μπογιόπουλου κάναμε αυτή την ανάρτηση.\nΑναρτήθηκε από zeidoron dtsoukas στις 8:47 π.μ.\nΑΕΚ: Το συγκινητικό «αντίο» στον Κώστα Βουτσά από την αγαπημένη του ομάδα


Από το Παρίσι στα Λειβάδια! – Γεγονότα στο μικροσκόπιο\nHome/breaking news/Από το Παρίσι στα Λειβάδια!\nantonis November 8, 2017\nAφιχθείς τροπαιούχος εκ Παρισίων, ο Πρόεδρος Αναστασιάδης, συνέχισε την εκστρατεία επανασυγκόλλησης των εθνικοφρόνων, μερίδα των οποίων παρουσιάζεται δυσαρεστημένη από τις παραχωρήσεις του προς τους Τούρκους.\nΣύμφωνα με ανακοίνωση του εκλογικού επιτελείου του Προέδρου, ο Νίκος Αναστασιάδης αφιέρωσε δύο ημέρες στην εκστρατεία επανάκαμψης των εθνικοφρόνων, και χθες επεσκέφθη κατά σειράν και μίλησε:\nΣτο ΘΟΙ Λειβαδιών, στην ΑΕΚ Κελλιών, στα εθνικόφρονα σωματεία “Μακεδονία” Πύλας, και στο Σωματείο Διγενής Ορόκλινης. Αύριο Τετάρτη, ο Πρόεδρος της Δημοκρατίας θα επισκεφθεί και θα μιλήσει στον Χαλκάνορα Ιδαλίου, στο “ΟΧΙ” Πέρα Χωρίου Νήσου και στον “Ελληνισμό” Αλάμπρας.\nΑν ληφθεί υπόψη ότι, τον τελευταίο καιρό, ο Νίκος Αναστασιάδης επισκέπτεται και μιλά σε συγκεντρώσεις αγωνιστών και σε εθνικά μνημόσυνα, τα οποία τελούν οργανώσεις αγωνιστών, είναι έκδηλη η προσπάθεια επαναμαντρίσματος εθνικοφρόνων, για τους λόγους που προαναφέραμε.\nΚαι δεν είναι τυχαία η εκστρατεία.\nΠρέπει να προκύπτει μέσα από δημοσκοπήσεις του Προεδρικού και του ΔΗΣΥ ότι υπάρχει πρόβλημα με τους αγνούς αγωνιστές, οι οποίοι σε άλλον ΔΗΣΥ πίστευσαν, σε άλλες αρχές και ιδανικά του κόμματος εγαλουχήθηκαν και ξαφνικά βρίσκονται αντιμέτωποι με έναν Αναστασιάδη, ο οποίος καλεί τον κυπριακό Ελληνισμό να αποκόψει τους ομφάλιους λώρους με την Ελλάδα, να εμπιστευθεί τον Ερντογάν και τον Ακιντζί, να σεβαστεί τις ανησυχίες των Τουρκοκυπρίων, να τους παραχωρεί την προεδρία της Κύπρου, και γενικά να συμπεριφέρεται όχι ως ηγέτης του κυπριακού Ελληνισμού, αλλά ως επιτήδειος ουδέτερος μεταξύ κατοχικών ηγετών και δικαίων του Ελληνισμού.\nΤην ίδια στιγμή οι εθνικόφρονες του ΔΗΣΥ, οι οποίοι γαλουχήθηκαν με συνθήματα “την πατρίδα ουκ ελάττω παραδώσω” και “Ελλάς-Ελλάς σκέπασε και εμάς”, βλέπουν τον ηγέτη του κόμματός τους να συναντάται με τον Ακιντζί στο ψευδοπροεδρικό, να ικανοποιεί κάθε όρο του για απάλειψη από την ιστορία κυπριακού Ελληνισμού του ενωτικού δημοψηφίσματος και να τον ακούει να λέγει πως “δεν υπάρχουν πια εθνικιστές στον Δημοκρατικό Συναγερμό”.\nΤην ίδια στιγμή τα ποσοστά του ΔΗΣΥ συρρικνώνονται στις εκλογές, ενώ πλέον κάνουν κουμάντο στο κόμμα οι ανανιστές, οι οπαδοί της όποιας λύσης και οι επαναπροσεγγιστές.\nΑλλά και από πλευράς σύγχρονης δημοκρατίας και σύγχρονου πολιτικού λόγου, διερωτόμαστε ποιον αέρα ευρωπαϊκό φέρνουν στην Κύπρο οι προαλειφόμενοι ως εκπρόσωποι του ευρωπαϊσμού στην Κύπρο.\nΟ Πρόεδρος Αναστασιάδης συνομιλεί και διαβουλεύεται τακτικά με Ευρωπαίους ηγέτες. Ερώτησε προχθές τον Πρόεδρο Μακρόν εάν, στο πλαίσιο της προεκλογικής του εκστρατείας, επισκεπτόταν σωματεία της απομακρυσμένης γαλλικής υπαίθρου και τους πουλούσε συνθήματα και αυταπάτες; Τον ερώτησε εάν χρησιμοποιούσε το ρουσφέτι και το βόλεμα ημετέρων ως όπλο στην εκλογή του; Τον ερώτησε να μάθει, επιτέλους, πώς διεξάγονται οι προεκλογικές εκστρατείες στην Ευρώπη, ώστε να επιστρέψει πιο σοφός και πιο Ευρωπαίος εδώ και να εγκαταλείψει αυτές τις προεκλογικές πρακτικές που μας φέρνουν εικοσαετίες πίσω;\nΒεβαίως, κάθε λαός έχει την κουλτούρα του. Και ο Πρόεδρος Αναστασιάδης και ο ΔΗΣΥ γνωρίζουν πολύ καλά ότι ο Κύπριος είναι ψηφοφόρος του ρουσφετιού, των πελατειακών σχέσεων, μαντρισμένος σε ό,τι ψήφιζαν οι παπούδες του.\nΨηφίζει με κριτήριο ποίος θα του προσφέρει τη μεγαλύτερη εκδούλευση και θα αποκαταστήσει επαγγελματικά τα παιδιά του, απεχθάνεται το καινούργιο, και μένει προσηλωμένος στο παλιό, δεν μελετά και δεν προβληματίζεται και εντυπωσιάζεται με τη λάμψη της εξουσίας. Στην Ευρώπη εκλέγονται ηγέτες των 30 και 35 χρονών και εδώ ψηφίζουμε ηγέτες των 70 και άνω.\nΤα τελευταία χρόνια παρατηρείται μία μικρή στροφή του εκλογικού σώματος και ιδιαίτερα των νέων, οι οποίοι όμως φθάνουν στο άλλο άκρο. Αντί να αγωνισθούν για την αλλαγή και την ανατολή καλύτερου μέλλοντος, επιλέγουν την αποχή.\nΚαι ναι μεν τα δύο γηρασμένα παραδοσιακά κόμματα, ΔΗΣΥ και ΑΚΕΛ, μετρούν απώλειες, παραμένουν όμως τα ισχυρότερα. Παρά τις τόσες αμαρτίες και τα τόσα ολισθήματά τους, τα οποία χρεοκόπησαν οικονομικά τον τόπο και οδήγησαν το εθνικό του πρόβλημα στα πρόθυρα τουρκικής λύσης…


20 χρόνια V+O (Βαρβιτσιώτη – Ολύμπιου) | 20 χρόνια εξωστρέφειας, ανάπτυξης και εξέλιξης | De-Facto\nH V+O των Βαρβιτσιώτη – Ολύμπιου ασχολείται και μάλιστα ενεργά με την εταιρεία «Κεράνης» που ενδιαφέρεται (μεταξύ των άλλων) για το κτήριο που θα μετακομίσουν τα δικαστήρια του Πειραιά. Ασχολείται δε με κάτι Ισραηλινούς, οι οποίοι εκπροσωπούνται εν Ελλάδι, από έναν Μηλιώνη.\nΘυμίζουμε τι γράφαμε τον Αύγουστο του 2021.\nΣύμφωνα με δημοσιεύματα του ισραηλινού τύπου, η G. P. Global Power Ltd άλλαξε χέρια καθώς o επιχειρηματίας Moti Ben-Moshe απέκτησε τις μετοχές της οικογένειας Caspi και άλλων μετόχων. Έτσι είναι πλέον ο μεγαλύτερος μέτοχος της G. P. Global Power με 46,5%, αλλά και του μεγάλου σταθμού ηλεκτροπαραγωγής Be’er Tuvia, ισχύος 451 MW, στο Ισραήλ.\nΤο σημαντικό ορόσημο των 20 χρόνων συμπληρώνει φέτος η V+O, ο μεγαλύτερος ανεξάρτητος ελληνικός Όμιλος επικοινωνίας. Με αυτή την αφορμή, το Capital.gr μίλησε με την Τέτη Κανελλοπούλου, CEO της V+O Greece, για την εξέλιξη της εταιρείας, την προσωπική της διαδρομή σε αυτή, αλλά και κυρίως για την αξία που προσφέρει και τον ρόλο που επιτελεί η (στρατηγική) επικοινωνία στις σύγχρονες επιχειρήσεις.\nη Τέτη Κανελλοπούλου\nH Τέτη Κανελλοπούλου, γνώρισε την εταιρεία από τα πρώτα της βήματα. Η αρχή έγινε από ένα μικρό γραφείο στην οδό Μέρλιν στο Κολωνάκι. Το κάλεσμα των δύο ιδρυτών της εταιρείας Γιάννη Ολύμπιου και Θωμά Βαρβιτσιώτη να συμπλεύσει μαζί τους στα πρώτα βήματα της εταιρείας, τη βρήκε ήδη στον χώρο της επικοινωνίας, όπου η σκέψη για το επόμενο βήμα δεν άργησε να ωριμάσει και να γίνει απόφαση για τη νέα της επαγγελματική στέγη. Η V+O εξελίχθηκε με ταχείς ρυθμούς, δεδομένου ότι και οι τρεις ειδικεύονταν σε τομείς όπως η εταιρική επικοινωνία, το crisis management, η χάραξη στρατηγικής σε μία εποχή που διαφαινόταν έντονα η ανάγκη για τέτοιου είδους υπηρεσίες.\nΗ πρόταση της V+O επεδίωκε να δημιουργήσει νέα δεδομένα, ερχόμενη να καλύψει αυτό που ζητούσε η εταιρική επικοινωνία, την κατάλληλη στιγμή. “Αυτό που έλειπε τότε από την αγορά ήταν η ουσιαστική επικοινωνία, προσεγγίζοντας την πραγματική ανάγκη της κάθε επιχείρησης με πιο στρατηγική τοποθέτηση”, λέει η Τέτη Κανελλοπούλου σε συνέντευξή της στο Capital.gr. Από τους πρώτους πελάτες της εταιρείας ήταν η Τέλεσις Χρηματιστηριακή, η οποία μετέπειτα εξαγοράστηκε από τη Eurobank, η Παπουτσάνης, η Coca-Cola Τρία Έψιλον και Coca-Cola Hellas κ.α., με τους περισσότερους να παραμένουν συνοδοιπόροι της V+O όλα τα χρόνια.\nH Τέτη Κανελλοπούλου ολοκλήρωσε τις σπουδές της στην ΑΣΟΟΕ με αντικείμενο την Οργάνωση και Διοίκηση Επιχειρήσεων και στη συνέχεια βρέθηκε στην Αμερική και στο Emerson College, σπουδάζοντας corporate communication. Σε αντίθεση με τα μονοπάτια σταδιοδρομίας που ακολουθούσαν τότε οι νέοι απόφοιτοι, εκείνη γοητεύτηκε από την επικοινωνία, κάνοντάς την επάγγελμα. Αυτό που παραδέχεται ακόμα και σήμερα 20 και πλέον χρόνια μετά, είναι ότι η δουλειά της παρουσιάζει αναρίθμητες προκλήσεις με πολλές διαφορετικές ανάγκες και δηλώνει ότι δεν θα άλλαζε ποτέ την ποικιλομορφία που προσφέρει μία εταιρεία επικοινωνίας.\nΜε αφορμή τη συμπλήρωση 20 χρόνων από την ίδρυση της V+O, οι εμπνευστές και συνιδρυτές του εγχειρήματος κ.κ. Θωμάς Βαρβιτσιώτης Πρόεδρος και Γιάννης Ολύμπιος, Αντιπρόεδρος του Ομίλου V+O, δήλωσαν: “Μέσα σε αυτή την εικοσαετή πορεία καταφέραμε πολλά. Πήραμε ρίσκα, πιστέψαμε στις δυνάμεις της ομάδας μας, επενδύσαμε στην ανάπτυξή μας, ακόμα και όταν οι προκλήσεις εντείνονταν. Κάθε μέρα, συνεχίζουμε να λειτουργούμε όπως στο ξεκίνημά μας.\nΜία εταιρεία που δεν σταματά να εξελίσσεται και να κοιτά μπροστά από την εποχή της. Μία εταιρεία, που όσα πετυχαίνει και όσα κερδίζει είναι αποτέλεσμα της δουλειάς, της αφοσίωσης και του αληθινού πάθους των ανθρώπων της. Των 167 στελεχών μας που είναι η ψυχή της εταιρείας και αποδεικνύουν καθημερινά, ότι η V+O είναι πολλά περισσότερα από 2 αρχικά.\nΚαι τους ευχαριστούμε γι’ αυτό. Μαζί ευχαριστούμε και όλους τους πελάτες και συνεργάτες μας, που μας εμπιστεύονται όλα αυτά τα χρόνια και μας βοήθησαν να μεγαλώσουμε μαζί τους. Με την ίδια αφοσίωση και πάθος θα συνεχίσουμε να εργαζόμαστε και να προσφέρουμε τη στρατηγική μας κατεύθυνση και για τα επόμενα 20 χρόνια, πιστεύοντας σταθερά στη δύναμη της επικοινωνίας”.\nTags: 20 χρόνια v+o, v+o


Πλαίσιο Θεσπρωτίας. Το χωριό που έκανε επιδρομή ο Αλή Πασάς για να εντοπίσει παράνομο νομισματοκοπείο και ερωτεύτηκε την πανέμορφη Βασιλική. Πως έγινε γυναίκα του (drone) - ΜΗΧΑΝΗ ΤΟΥ ΧΡΟΝΟΥ\nΣε υψόμετρο περίπου 400 μέτρων βρίσκεται χτισμένο το χωριό Πλαίσιο στη Θεσπρωτία. Χτίστηκε πάνω σε ερείπια κάστρου των βυζαντινών χρόνων και είναι ένα από τα πιο γραφικά χωριά του δήμου Φιλιατών.\nΈχει πέτρινα σπίτια, καλντερίμια και παρά τη μικρή έκταση που καλύπτει έχει συνολικά 14 εκκλησίες με κεντρική της εκκλησία του Προφήτη Ηλία. Ο πληθυσμός του σήμερα δεν ξεπερνά τα 90 άτομα. Όμως, το 1431, κατά την οθωμανική καταστίχωση, στο χωριό υπήρχαν 41 οικογένειες με 250 περίπου άτομα. Ήταν δυσπρόσιτο και ασφαλές στις οθωμανικές πιέσεις.\nΤο κάστρο Κασνετσίου της ρωμαιοβυζαντινής περιόδου που βρίσκεται στην κορυφή λόφου στην Πλεσίβιτσα. Το χωριό αρχικά ονομάστηκε Πλησίβρυσα, το οποίο με τα χρόνια παραφράστηκε σε Πλησίβιτσα και τελικά Πλεσίβιτσα ή Πλεσιβίτση.Εκείνη την περίοδο το χωριό ήκμαζε και ήταν οικονομικά ισχυρό. Το λεκανοπέδιο είχε εκχερσωθεί και οι κάτοικοι είχαν φτιάξει αμπέλια και περιβόλια με ελιές και σπαρτά. Ασχολούνταν επίσης με την κτηνοτροφία.\nΜετά τη συνθήκη του Κιουτσούκ Καϊναρτζή το 1774, οι κάτοικοι επέκτειναν τις δραστηριότητές τους πέρα από τα όρια του χωριού. Τα προϊόντα τους έφταναν στις αγορές της Κέρκυρας, των Ιωαννίνων, της Θεσσαλονίκης, των Σερρών, της Ανδριανούπολης, της Κωνσταντινούπολης, της Σμύρνης, της Φιλιππούπολης, της Κωνστάντζας και της Οδησσού. Από την Κέρκυρα μεταφέρονταν σε Βενετία, Τεργέστη, Παρίσι και Κάιρο.\nΤο παράνομο νομισματοκοπείο και η αρπαγή της κυρά-Βασιλικής\nΣτα χρόνια του Αλή Πασά των Ιωαννίνων στρατιωτικό απόσπασμα κύκλωσε το χωριό. Η πληροφορία ότι είχε στηθεί παράνομο νομισματοκοπείο, που έπληττε τα οικονομικά συμφέροντα του πασαλικιού, τον εξόργισε και αποφάσισε να κάνει επιδρομή για να το διαλύσει. Υπεύθυνος για την κοπή κίβδηλων νομισμάτων θεωρήθηκε ο Χρήστος Κονταξής, πατέρας της πανέμορφης κυρα- Βασιλικής που έμελλε να κλέψει την καρδιά του Αλή πασά.\nΟ πατέρας της είχε βρει μια σπηλιά σε ένα απρόσιτο μέρος ανατολικά της Πλεσιβίτσας, όπου έστησε το παράνομο εργαστήριο με μηχανήματα που είχε φέρει από τη Βενετία. Κατά τη διάρκεια κοπής των νομισμάτων, έμπιστοι τσοπάνηδες φύλασσαν την περιοχή. Για αντιπερισπασμό άφηναν τα κοπάδια τους να βοσκήσουν, ενώ οι σκύλοι τους θα τους ειδοποιούσαν, αν κάποιος άγνωστος πλησίαζε απειλητικά.\nΗ αρπαγή της κυρά- βασιλικής, λαϊκή ζωγραφιά του 1969 (Συλλογή Α. Παπασταύρου) Πηγή εικόνας: το βιβλίο του Αναστάσιου Παπασταύρου “Αλή Πασάς. Από λήσταρχος ηγεμόνας)\nΣτη συνέχεια τα νομίσματα μεταφέρονταν σε κρύπτη μέσα στο σπίτι του Κονταξή. Η διακίνηση γινόταν μέσω πραματευτάδων που ταξίδευαν με τα καραβάνια τους σε διάφορες μακρινές περιοχές.\nΚάποια στιγμή το σχέδιο αποκαλύφθηκε. Τα κίβδηλα νομίσματα έπεσαν σε “λάθος” χέρια που το ανέφεραν στους Τούρκους. Ο σουλτάνος έστειλε φιρμάνι στον Αλή πασά να βρει τους κιβδηλοποιούς. Ο Κονταξής το πληροφορήθηκε και πήρε τα μέτρα του. Το μόνο που κράτησε στην κρύπτη του ήταν η μήτρα των κίβδηλων.\nΟι έρευνες οδήγησαν την οθωμανική αστυνομία στο Πλεσιβίτση, καθώς από εκεί προέρχονται οι περισσότεροι έμποροι, που διακινούσαν το πλαστό χρήμα. Ο αρχιαστυνόμος Ταχήρ Αμπάζης είχε αναλάβει την υπόθεση και ανέφερε ότι βασικοί ύποπτοι είναι οι Κονταξήδες, καθώς και στο παρελθόν ασχολούνταν με την επεξεργασία μετάλλων.\nΟ Αλή πασάς ντύθηκε απλός στρατιώτης και με μία φρουρά εφίππων ξεκίνησαν για το χωριό. Έφτασαν\nτα μεσάνυχτα Ένας κολαούζος χτύπησε την πόρτα του σπιτιού του Κονταξή. Εκείνος ρώτησε ποιος ήταν και εκείνος απάντησε “από την πόλη ασπρόρουχα κι από τη Βενετιά χρυσαφικά”. Αυτό ήταν το συνθηματικό, με το οποίο έμπαιναν μέσα οι έμποροι.\nΟ Κοντάξης άνοιξε την πόρτα και οι οπλισμένοι άνδρες του Αλή εισέβαλαν στο σπίτι. Η γυναίκα του έτρεξε χωρίς να την καταλάβει κανείς να κρύψει την μήτρα των κίβδηλων νομισμάτων στο σημείο όπου μία κότα κλωσούσε τα αυγά της. Ο Ταχήρ Αμπάζης με την απειλή μαχαιριού τους ανέκρινε για να του αποκαλύψουν πού ήταν το εργαστήριό τους. Τους έλεγε ότι δεν θα σκοτώσουν μόνο αυτούς, αλλά όλο το χωριό και μετά θα το κάψουν.\nΠαρά τις εξονυχιστικές έρευνες δεν κατάφεραν να βρουν ένα ενοχοποιητικό στοιχείο. Το επόμενο πρωινό προχώρησαν σε συλλήψεις και ανακρίσεις συγγενών των Κονταξήδων και όσων ασχολούνταν με το εμπόριο.\nΠήραν τους άνδρες Κονταξήδες και τα μεγάλα παιδιά τους και τα έκλεισαν σε αποθήκη στην εκκλησία του Προφήτη Ηλία. Τα γυναικόπαιδα τα κρατούσαν στην αυλή του αρχοντικού των Κονταξήδων. Κάποια στιγμή η 14χρονη Βασιλική, κόρη του Χρήστου Κονταξή, έτρεξε προς το μέρος του Αλή Πασά με δάκρυα στα μάτια. Γονάτισε μπροστά του και τον παρακάλεσε να αφήσει τον πατέρα, τα αδέρφια και τους συγγενείς της να ζήσουν.\nΑπομεινάρια του αρχοντικού Κονταξή στο χωριό Πλεσίβιτσα\nΟ Αλή Πασάς θαμπώθηκε από την ομορφιά της και λύγισε. Της υποσχέθηκε ότι δεν θα τους σκότωνε. Έτσι, δεν σώθηκαν μόνο αυτοί, αλλά και ολόκληρο το χωριό από σίγουρη πυρπόληση. Ο Αλή επέστρεψε στα Γιάννενα, παίρνοντας μαζί του και μερικούς Κονταξήδες για ανακρίσεις. Όμως, το μυαλό του ήταν πίσω στη Πλεσίβιτσα, στη νεαρή Βασιλική, που κατάφερε να ανακόψει το σχέδιο του να καταστρέψει το χωριό και να τιμωρήσει τους ενόχους.\nΤότε, διέταξε την απαγωγή της. Οι τούρκοι αξιωματούχοι συνωμότησαν με τη θεία της, Μαρίνα Τάτσαινα, η οποία πήρε το ανάλογο “μπαξίσι” και την οδήγησε σε απόμερο μέρος με τη δικαιολογία ότι θα πήγαιναν να κόψουν ξύλα. Οι τούρκοι στρατιώτες την άρπαξαν, την ανέβασαν πάνω στο άλογο και εξαφανίστηκαν.\nΗ Βασιλική μόλις αντίκρισε τον Αλή πασά, τον παρακάλεσε για μια ακόμη φορά να αφήσει τους δικούς της ελεύθερους και εκείνος το έκανε.\nΤο τζαμί της Κώτσικας που χτίστηκε τον 17ο αιώνα\nΤην κράτησε στο χαρέμι του και αργότερα, το 1808, την παντρεύτηκε. Έγινε η τελευταία σύζυγος του Αλή πασά και εκείνη που του έκλεψε την καρδιά. Η Βασιλική έκτισε το σαράι της στην Αμπολιάνα, εκεί όπου βρισκόταν παλιό το αρχοντικό της οικογένειας. Όμως, μετά τον αποκεφαλισμό του Αλή Πασά το σαράι πυρπολήθηκε από τους κατοίκους, ώστε να μην εγκατασταθούν εκεί Τούρκοι με τις οικογένειές τους. Στην Αμπολάνια υπήρχε και ένας πλάτανος, τον οποίο ο Αλή πασάς είχε προστάξει να τον ποτίζουν με κρασί. Στην κεντρική πλατεία του χωριού υπάρχει το άγαλμα της κυρα-Βασιλικής.\nΔείτε το βίντεο του Λάζαρου Τσάτσου και της ιστοσελίδας του Epirustravel.eu που παρουσιάζει μαγευτικά τοπία της Ηπείρου:\nΣτην κορυφή ενός λόφου περίπου έξι χιλιόμετρα από το χωριό, δίπλα στο ξεροπόταμο, Μπογάζι, βρίσκονται τα απομεινάρια ενός ρωμαιουβυζαντινού κάστρου του οικισμού Κασνέτσι. Εκεί ξεκινά και η ιστορία του χωριού Πλεσίβιτσα, καθώς εκεί ήταν η παλιά τοποθεσία του.\nΤο κάστρο είχε χτιστεί εκεί για να προστατεύει την περιοχή από τη Σαγιάδα προς τους Φιλιάτες και την ενδοχώρα. Σύμφωνα με την παράδοση ήταν μια πόλη με 4.000 κατοίκους, 40 εκκλησίες και ένα μοναστήρι. Οι κάτοικοι άρχισαν να φτιάχνουν οικισμούς βορειότερα, μετά από εχθρικές επιδρομές. Σήμερα σώζονται ελάχιστα ερείπια.\nΚοντά στην Πλεσίβιτσα βρίσκεται και ένα από τα τρία τζαμιά του οικισμού της Κώτσικας. Θεωρούνταν ένα από τα ομορφότερα και κτίστηκε από τον Ιµπραήµ Αγά τον 17ο αιώνα.\nΠληροφορίες αντλήθηκαν από το βιβλίο του Ιωάννη Παναγιώτη Πέγκα για την ιστορία της Πλεσιβίτσας.\nΔιαβάστε στην “ΜτΧ”: Ποιος ανατίναξε το Κούγκι; Ο ανυπότακτος καλόγερος Σαμουήλ ή ο αρχηγός των Σουλιωτών που είχε κάνει συμφωνία με τον Αλή Πασά; Δείτε το σημείο (drone)\nTAGS: Αλή ΠασάςαρπαγήΘεσπρωτίακάστρο ΚασνετσίουκίβδηλαΚονταξήδεςΚυρά Βασιλικήνομίσματανομισματοκοπείοπαράνομοπαράνομο νομισματοκοπείοπλαίσιοΠλεσίβιτσαΠλεσιβίτσηχαρέμιΧρήστος Κονταξής


ΑΝΕΡΓΩΝ ΕΠΙΧΕΙΡΗΜΑΤΙΚΗ ΕΥΚΑΙΡΙΑ\nΜέσω του Προγράμματος ΟΑΕΔ-ΕΣΠΑ έχετε τη δυνατότητα να διεκδικήσετε έως 40,000€ για ΔΎΟ ΧΡΟΝΙΑ για να δημιουργήσετε τη δική σας επιχείρηση. Η επιχείρηση για να επιτύχει πρέπει να έχει στοιχεία Πρωτοτυπίας και Καινοτομίας. Επιλέξιμες Δαπάνες είναι οι το Μισθολογικό Κόστος, οι Εισφορές Εργοδότη σε ΟΑΕΕ (πρώην ΤΕΒΕ), λογαριασμοί ΟΤΕ, COSMOTE,WIND, VODAFONE, ΔΕΗ, ΕΥΔΑΠ, Λογιστικές και Νομικές Υπηρεσίες, Αποσβέσεις Παγίων κα. Επιχορηγούνται δαπάνες Διαφήμισης, & δημιουργίας Ιστοσελίδας. Η διάρκεια του προγράμματος είναι μέχρι 24 μήνες. Προθεσμία Υποβολής θα οριστεί με την Προκήρυξη του Προγράμματος.\nΜικρομεσαίων Επιχειρήσεων Επιδότηση απο 10,000 έως 180,000€\nΤο Πρόγραμμα Μικρομεσαίων Επιχειρήσεων Επιχορηγεί το 50% ή 60% του Επενδυτικού Σχεδίου για Επιχειρήσεις\nΠΑΛΙΕΣ, ΝΕΕΣ & ΥΠΟ ΣΥΣΤΑΣΗ\nστους Κλάδους :


Η Λειτουργία του Τζακιού - Ανοικτό ή Ενεργρειακό; | Τζάκια Πληροφορίες\nΛειτουργία του τζακιού ανοικτό ή ενεργειακό;\nΜαθαίνω τα μυστικά, διαλέγω σωστά!\nΤα τζάκια σήμερα προσφέρονται ακόμα και για κεντρική θέρμανση. Μάθετε τα πλεονεκτήματα των τζακιών κλειστής εστίας πριν αποφασίσετε το είδος που θα τοποθετήσετε στο σπίτι σας. Τζάκι, με το άναμμα του ζωντανεύει ξαφνικά και μαζεύει γύρω του όλη την οικογένεια και την παρέα, χαρίζοντας μια γλυκιά θαλπωρή και τη μαγεία της ζωντανής φλόγας, προκαλώντας έντονα συναισθήματα θαυμασμού και δέους. Με τα παιχνιδιάρικα χρώματα και σχήματα της φλόγας που αλλάζουν συνεχώς σ' ένα τρελό χορό, μαγνητίζει το βλέμμα, κατατρώγοντας σιγά-σιγά το ξύλο και τις σκοτούρες.\nΤι γίνεται όμως όταν όλα τα παραπάνω αμαυρώνονται από προβλήματα όπως ο καπνός, η μυρωδιά, ή και την σπίθα με κίνδυνο φωτιάς στο χαλί και στη συνέχεια σε ολόκληρο το σπίτι. Ένα τζάκι που στην εμφάνιση του είναι απλό και επιβλητικό, είναι στην πραγματικότητα μία σύνθετη κατασκευή που απαιτεί ειδικές γνώσεις ώστε να θερμαίνει, να μην "καπνίζει" αλλά ακόμα περισσότερο να μην είναι επικίνδυνο για τον χώρο στον οποίο υπάρχει και γι’ αυτούς που το απολαμβάνουν. Οι γνώσεις αυτές σήμερα έχουν συστηματοποιηθεί από εταιρείες που κατασκευάζουν και τοποθετούν τζάκια εφαρμόζοντας επιστημονικές μεθόδους και βιομηχανική παραγωγή.\nΗ καύση του ξύλου στην πράξη είναι η χημική αντίδραση κατά την οποία ο άνθρακας που περιέχει το ξύλο ενώνεται με το οξυγόνο, ελευθερώνοντας ενέργεια καθώς και μονοξείδιο και διοξείδιο του άνθρακα. Απαραίτητη προϋπόθεση για να γίνει αυτή η αντίδραση είναι να υπάρχει θερμοκρασία. Γι 'αυτό και σε όσο υψηλότερη θερμοκρασία γίνεται η καύση, τόσο πιό πολλές ποσότητες αερίων και μονοξειδίου αναφλέγονται, με αποτέλεσμα υψηλότερες αποδόσεις, δηλαδή γίνεται πιο τέλεια η καύση και μεγαλύτερη ποσότητα ενέργειας ανακτάται στο χώρο. Αυτός είναι και ο κύριος λόγος που οι κλειστές εστίες έχουν πολύ υψηλή απόδοση σε σχέση με τα ανοικτού τύπου τζάκια, γιατί η καύση γίνεται σε υψηλότερες θερμοκρασίες. Από την εκλυόμενη ενέργεια ένα μέρος αποδίδεται με ακτινοβολία στον περιβάλλοντα χώρο, ένα άλλο μέρος θερμαίνει τα τοιχώματα της εστίας και ένα άλλο μέρος διαφεύγει μαζί με τα καυσαέρια μέσα από τον καπναγωγό.\nΣτις μαντεμένιες εστίες η ενέργεια που θερμαίνει τα τοιχώματα αξιοποιείται θερμαίνοντας αέρα, ο οποίος κυκλοφορεί γύρω απ' αυτά τα τοιχώματα και από εκεί στο χώρο, δηλ. τα τοιχώματα της εστίας παίζουν το ρόλο του εναλλάκτη θερμότητας. Είναι ευνόητο ότι για να υπάρξει και να συνεχίσει η καύση χρειάζεται αέρα, τον οποίο το τζάκι έλκει μέσα από το σπίτι προς την εστία και ο οποίος αέρας αναπληρώνεται με ίση ποσότητα κρύου που μπαίνει από τις χαραμάδες. Γι' αυτό και τα τζάκια ακτινοβολίας κρυώνουν το σπίτι αντί να το ζεσταίνουν. Στην συνέχεια θα δούμε πώς αυτά τα στοιχεία της καύσης, τα οποία είναι μεταβλητά, όπως η ποσότητα αέρα, η θερμοκρασία καύσης και το ξύλο, αλλάζουν τα αποτελέσματα και συνεπώς την λειτουργία και απόδοση. Το τζάκι στην πραγματικότητα αποτελείται από 3 στοιχεία τα οποία θα αναλύσουμε πολύ σύντομα για να σας δώσουμε την λειτουργική πλευρά, πέρα από την αισθητική.\n1. ΚΑΠΝΑΓΩΓΟΣ – ΚΑΜΙΝΑΔΑ\nΟ καπναγωγός είναι το σύστημα απαγωγής των καυσαερίων από το θάλαμο καύσης, την εστία. Αποτελεί ένα πολύ σημαντικό στοιχείο του τζακιού, στην ουσία είναι ο αφανής ήρωας, από αυτόν ξεκινούν και τελειώνουν πολλά προβλήματα λειτουργίας αλλά και απόδοσης. Η διατομή, η κατασκευή του καπναγωγού, όσο και τα υλικά που θα χρησιμοποιηθούν για την κατασκευή του, πρέπει να είναι σύμφωνα με αυστηρές προδιαγραφές και κανονισμούς λειτουργίας και ασφάλειας. Τα θερμά καυσαέρια που γίνονται ελαφρύτερα ανεβαίνουν προς τα επάνω ενώ ταυτόχρονα έλκεται ψυχρός αέρας στην εστία. Ο καπναγωγός όταν κατασκευάζεται σε εξωτερικό τοίχο πρέπει να είναι μονωμένος για να αποφεύγεται η ψύξη των καυσαερίων που προκαλεί μείωση του ελκυσμού και επικαθήσεις στα τοιχώματα του καπναγωγού. Σημαντικό στοιχείο επίσης, είναι το ύψος της καμινάδας στην στέγη, ώστε να αποφεύγονται οι στροβιλισμοί από πνέοντες ανέμους, καθώς και το καπέλο. Επειδή η κίνηση του καπνού μέσα στον καπναγωγό είναι ελικοειδής, ο ιδανικός καπναγωγός είναι κυκλικός και με λεία τοιχώματα για να αποφεύγονται οι τριβές. Ιδιαίτερη προσοχή πρέπει να δίνεται στην συντληρηση και καθαρισμό του καπναγωγού. Πρέπει να καθαρίζεται 2 φορές τον χρόνο, για να αποφεύγεται η ανάφλεξη των επικαθήσεων, (καπνιάς). Ο καθαρισμός πρέπει να είναι μηχανικός, δηλ, με βούρτσα ή ειδικά εργαλεία. Προσοχή! Ο χημικός καθαρισμός δεν είναι αρκετός!\n2. ΔΙΑΚΟΣΜΗΣΗ – ΕΠΕΝΔΥΣΗ\nΗ εξωτερική διακόσμηση του τζακιού είναι θέμα προσωπικού γούστου. Είναι το εξωτερικό περίβλημα της εστίας, το οποίο μπορεί να κατασκευασθεί από οποιοδήποτε υλικό και σε οποιοδήποτε σχέδιο και τεχνοτροπία, (κλασσικό, μοντέρνο, ρουστίκ κ.α.), ανεξάρτητα από το είδος της εστίας. Συνδυάζεται με το γενικό στυλ του σπιτιού και επηρεάζει καθοριστικά, λόγω της επιβλητικότητας του, το χαρακτήρα του σπιτιού. Το σημείο στο οποίο θα τοποθετηθεί το τζάκι θα πρέπει να προβλέπεται από το στάδιο της αρχιτεκτονικής μελέτης για να αποφευχθούν προβλήματα λειτουργικότητας και τοποθέτησης καμινάδας. Το τζάκι ανάλογα με την αρχιτεκτονική του χώρου, μπορεί να είναι μίας, δύο, τριών όψεων ή ακόμα και ελεύθερο στη μέση του χώρου. Κατά κανόνα η εξωτερική εμφάνιση του τζακιού, που καθορίζεται από το σχέδιο επένδυσης και τα υλικά (γρανίτης, μάρμαρο, ξύλο, σοβάς, πυρότουβλο κλπ.), δεν έχει κανένα περιορισμό και παραμένει θέμα προσωπικού γούστου. Μπορεί σήμερα να διαλέξετε ανάμεσα σε προκατασκευασμέ¬νες επενδύσεις ή κατασκευές επί μέτρω για πιο προσωπικό στυλ. Η επιστημονική γνώμη κάποιου ειδικού διακοσμητή – αρχιτέκτονα εσωτερικών χώρων δεν μπορεί παρά να σας βοηθήσει αλλά και να σας προφυλάξει από παγίδες όπως η λανθασμένη επιλογή τύπου και σχεδίου διακόσμησης καθώς επίσης και τον λανθασμένο συνδυασμό υλικών.\nΕίναι ο χώρος μέσα στον οποίο γίνεται η χημική αντίδραση που λέγεται καύση του ξύλου. Στον "θάλαμο καύσης" γίνεται η ανάφλεξη των αερίων και η καύση του άνθρακα που περιέχει το ξύλο. Η απόδοση της εστίας εξαρτάται από το ποσοστό των αερίων και άνθρακα που καίγονται. Πιο κάτω σας δίνουμε την ποσοστιαία απόδοση κάθε τύπου εστίας. Η κατασκευή της εστίας πρέπει να γίνεται με ειδικά υλικά και τεχνική, με αυστηρές προδιαγραφές, για να αποδίδει και να μην καπνίζει. Επίσης μεγάλη προσοχή πρέπει να δίνεται και στην μόνωση, τόσο των τοίχων και πατωμάτων, όσο και κατασκευής της διακόσμησης για να αποφεύγονται οι καταπονήσεις φερόντων στοιχείων (κολόνες, δοκάρια, τοίχοι με μόνωση) και να είναι απολύτως ασφαλής. Τα τζάκια με μεγάλο ελκυσμό δεν καπνίζουν, παρουσιάζουν όμως μειωμένη απόδοση. Αυτό συμβαίνει διότι ο μεγάλος ελκυσμός αυξάνει την ταχύτητα των καυσαερίων μέσα στον καπναγωγό και ως εκ τούτου, μεγαλύτερη ποσότητα ζεστού αέρα από το σπίτι διαφεύγει στην καμινάδα, ενώ ταυτόχρονα ίση ποσότητα ψυχρού αέρα μπαίνει απ' έξω, από τις χαραμάδες, λόγω της υποπίεσης που δημιουργείται μέσα στο σπίτι.\nΕστία με πυρότουβλα (Κτιστό Τζάκι) Απόδοση: 10-15% Προκατασκευασμένη εστία με θωράκιση μαντεμιού Απόδοση: 15-25% Στην αγορά υπάρχουν σήμερα 3 είδη εστιών: • κτιστή με πυρότουβλα • προ - κατασκευασμένη με θωράκιση μαντεμιού • μαντεμένια ή ατσάλινη ενεργειακή\nα) ΕΣΤΙΑ ΜΕ ΠΥΡΟΤΟΥΒΛΑ (ΚΤΙΣΤΟ ΤΖΑΚΙ) ΑΠΟΔΟΣΗ: 10-15% Εστία που κτίζεται επί τόπου τούβλο-τούβλο από κάποιο μάστορα ή προκατασκευάζεται σε στοιχεία και μεταφέρεται για τοποθέτηση στο σπίτι. Πρόκειται για τζάκι με μικρή απόδοση, ίση περίπου με το 10-15% της θερμικής ενέργειας που παράγει το καιόμενο ξύλο. Θερμαίνει αποκλειστικά και μόνο με ακτινοβολία, δηλαδή τον χώρο μπροστά στο τζάκι και προτείνεται καθαρά και μόνο για διακόσμηση. Η λαϊκή ρήση "μπροστά πύρα και πίσω κλαδευτήρα" αποδίδει απόλυτα τον χαρακτήρα αυτού του τζακιού, το οποίο αφαιρεί τεράστιες ποσότητες ζεστού αέρα από το σπίτι, οι οποίες αναπληρώνονται με κρύο απ' έξω.\nβ) ΠΡΟΚΑΤΑΣΚΕΥΑΣΜΕΝΗ ΕΣΤΙΑ ΑΠΟ ΠΥΡΙΜΑΧΟ ΥΛΙΚΟ ΚΑΙ ΘΩΡΑΚΙΣΗ ΜΑΝΤΕΜΙΟΥ ΑΠΟΔΟΣΗ: 15-25% Είναι μία εστία κατά κανόνα προκατασκευασμένη σε στοιχεία και τυποποιημένες δια¬στάσεις και μορφές. Ορισμένες απ' αυτές έχουν διπλή πλάτη για κυκλοφορία αέρα, πράγμα που βελτιώνει την απόδοση τους. Οι εστίες αυτής της κατηγορίας έχουν απόδοση γύρω στο 15-25% της θερμικής ενέργειας που παράγει το καιόμενο ξύλο και κατά κανένα τρόπο δεν μπορούν να χαρακτηριστούν σαν εστίες για θέρμανση παρά σαν εστίες για θέρμανση τοπικής εμβέλειας και διακόσμησης. Ανοικτού Τύπου Απόδοση: 30-35% Κλειτού Τύπου (Ενεργειακές) Απόδοση: 65-80% Σήμανση Συμμόρφωσης CE.\nγ) ΜΑΝΤΕΜΕΝΙΕΣ ΘΕΡΜΟΔΥΝΑΜΙΚΕΣ ή ΑΤΣΑΛΙΝΕΣ ΑΕΡΟΘΕΡΜΕΣ ΕΣΤΙΕΣ: Είναι εστίες κατασκευασμένες εξ' ολοκλήρου από μαντέμι (χυτοσίδηρο) και χαρακτηρίζονται από υψηλό ποσοστό απόδοσης και υψηλή τεχνολογία. Οι μαντεμένιες εστίες, διαφέρουν από τους δύο προηγούμενους τύπους, γιατί όλες ανεξαιρέτως είναι θερμοδυναμικές ή αερόθερμες και ζεσταίνουν όχι μόνο τοπικά αλλά μπορούν να χρησιμοποιηθούν για θέρμανση ολόκληρου του σπιτιού γιατί, εκτός της ακτινοβολίας, κυκλοφορούν υποχρεωτικά ζεστό αέρα ο οποίος εξέρχεται είτε με φυσική ή με βεβιασμένη κυκλοφορία. Επίσης είναι δυνατή η διανομή του ζεστού αέρα σε κάθε δωμάτιο με σύστημα αεραγωγών (δηλαδή κεντρική θέρμανση με ζεστό αέρα). Οι μαντεμένιες εστίες διακρίνονται σε:\n"ΠΡΟΣΟΧΗ!!! Κυκλοφορούν στην αγορά εστίες κλειστού τύπου οι οποίες δεν έχουν καμία πιστοποίηση και δεν είναι ενεργειακές. Έχουν πολύ χαμηλή στεγανότητα, δεν έχουν ελεγχόμενη καύση, με αποτέλεσμα να έχουν πάρα πολύ χαμηλή απόδοση και υψηλή κατανάλωση. Γι' αυτό πρέπει να δείξετε πολύ μεγάλη προσοχή από πού και ποιά "ενεργειακή" εστία θα διαλέξετε".\n"ΠΡΟΣΟΧΗ!!! Η ενεργειακή εστία που θα αγοράσετε ζητήστε να έχει Σήμανση Σημμόρφωσης με κοινοτικές απαιτήσεις CE".\n"ΠΡΟΣΟΧΗ!!! Η ενεργειακή εστία θέλει και σωστή εγκατάσταση. Η λάθος εγκατάσταση μπορεί, εκτός από το να μην σας δώσει την ενέργεια-θέρμανση που θα παραχθεί από την ενεργειακή εστία, να αποβεί μοιραία και να καταστρέψει την εστία ή και την επένδυση". Γι' αυτό πρέπει να δείξετε πολύ μεγάλη προσοχή στο ποιός και με ποιά υλικά θα εγκαταστήσει την ενεργειακή εστία". Το ποσοστό απόδοσης κατά την λειτουργία τους με την πόρτα ανοικτή είναι 30-35% όπως της ανοικτής μαντεμένιας εστίας. Όταν λειτουργούν με πόρτα κλειστή το ποσοστό απόδοσης φτάνει τα 65-80% γι' αυτό και οι εστίες της κατηγορίας αυτής μπορούν να χρησιμοποιηθούν για θέρμανση ολόκληρου του σπιτιού με αφάνταστη οικονομία στα ξύλα (3-4 φορές λιγότερα ξύλα). Το μυστικό της απίστευτης αυτής υψηλής απόδοσης και οικονομίας βρίσκεται στην πόρτα γι' αυτό σήμερα οι καταναλωτές στρέφονται σ' αυτή την κατηγορία. Τα μεγαλύτερα πλεονεκτήματα της πόρτας μπορούν να αναλυθούν σύντομα ως εξής:\nH ποσοστιαία απόδοση στην κλειστή εστία φτάνει το 65-80%. Aυτό οφείλεται στο ότι στην κλειστή εστία, ο αέρας που καταναλίσκει το τζάκι για την καύση, είναι πολύ λίγος, 6-8 μ3 ανά ώρα κατά κιλό ξύλου, ενώ στην ανοικτή εστία λόγω του ελκυσμού, τεράστιες ποσότητες ζεστού αέρα αφαιρούνται από το σπίτι με την ροή στην καμινάδα, με αποτέλεσμα αυτή η ποσότητα να ανέρχεται στα 60 - 100μ3 ανά ώρα κατά κιλό ξύλου. Eίναι ευνόητο ότι αυτός ο αέρας που αφαιρείται από την καμινάδα για τις ανάγκες της καύσης και του ελκυσμού, αναπληρώνεται με κρύο, δια μέσου των χαραμάδων του σπιτιού.Έτσι οι μαντεμένιες κλειστές εστίες όχι μόνο δεν αφαιρούν θέρμανση από το σπίτι, αλλά αντίθετα με το σύστημα παραγωγής ζεστού αέρα θερμαίνουν όλο το σπίτι. H επιστημονική όμως εξήγηση της υψηλής απόδοσης, βρίσκεται στις υψηλές θερμοκρασίες καύσης που αναπτύσονται μέσα στην εστία και οι οποίες αναφλέγουν μεγαλύτερο ποσοστό αερίων (μονοξείδιο) που αλλιώς θα έφευγε άκαυτο μέσα στην καμινάδα. Tα αέρια αυτά είναι ενέργεια που εκμεταλεύεται μόνο η κλειστή εστία.\nΌλες οι κλειστές εστίες έχουν σύστημα ρύθμισης του αέρα καύσης και έτσι είναι δυνατή η ρύθμιση της έντασης της φωτιάς κατά βούληση, δηλαδή σιγανή ή δυνατή φωτιά, πράγμα αδιανόητο σ' οποιαδήποτε ανοικτή εστία.\nΜια κλειστή εστία έχει μόνιμα την εστία γεμάτη φλόγα προσφέροντας ένα μοναδικό θέαμα, αντίθετα από τις ανοικτές εστίες στις οποίες για να δείτε φωτιά σκαλίζετε συνέχεια τα ξύλα, Αυτό το "παράδοξο" φαινόμενο οφείλεται καθαρά και μόνο στις υψηλές θερμοκρασίες που αναπτύσσονται στην κλειστή εστία, οι οποίες όπως αναφέραμε αναγκάζουν τα αέρια να αναφλέγονται σε μεγαλύτερο ποσοστό αντί να διαφεύγουν έξω σαν καπνός, πράγμα που σημαίνει μια εστία γεμάτη ζωντανή φλόγα με χρυσίζουσα θράκα και ελάχιστη στάχτη. Το φαινόμενο αυτό είναι ακόμα πιο κατανοητό στις λεγόμενες καταλυτικές εστίες, οι οποίες λειτουργούν σε ακόμα πιο υψηλές θερμοκρασίες καύσης του ξύλου, κάνουν μετάκαυση των καυσαερίων με ακόμη πιο πρακτικά αποτελέσματα το αυτοκαθαριζόμενο κρύσταλλο, λόγω πυρόλυσης, μία τροφοδοσία με ξύλα να διαρκεί μέχρι και 10 ώρες και το άδειασμα της στάχτης κάθε 7-10 μέρες.\nΕίναι ειδική εστία με χιτώνια στα οποία κυκλοφορεί νερό, για εγκατάσταση κεντρικής θέρμανσης με σώματα καλοριφέρ. Οι εστίες αυτές θέλουν πολλή προσοχή στην εγκατάσταση τους, γιατί μια διακοπή ρεύματος ή μια βλάβη στον κυκλοφορητή μπορεί να δημιουργήσει προβλήματα. Εγκαθίστανται πάντοτε με ανοικτό δοχείο διαστολής και UPS στην τροφοδοσία του κυκλοφορητή. Σήμερα υπάρχουν εστίες αυτής της κατηγορίας με ηλεκτρονικό πίνακα οργάνων, όπως οι λέβητες πετρελαίου για 100% ασφάλεια και πλήρη έλεγχο, γι' αυτό να είστε πολύ προσεκτικοί στην επιλογή σας. Επειδή η εστία αυτή είναι αποκλειστικά για θέρμανση πρέπει οπωσδήποτε να έχει πόρτα, και να είναι συνδεδεμένη με την κεντρική εγκατάσταση καλοριφέρ, σε πλήρη λειτουργία.\nΟδηγίες Για την σωστή λειτουργία του Τζακιού\nΤι τζάκι να επιλέξω Μαντέμι ή Πυρότουβλο;\nΓιατί Θέρμανση με τζάκι;\nΠυρόχωμα Που το χρησιμοποιούμε;\nΜπορεί να επιδιορθωθεί ένα τζάκι που καπνίζει;


Πέρα από κάθε λογική - Onsports.gr\nΝίκος Μπουρλάκης\t13 Δεκεμβρίου 2011, 10:35\tBLOGS\nΤην τελευταία 3ετία απέχω συνειδητά από την ψηφοφορία του ΠΣΑΤ για τους κορυφαίους της χρονιάς.\tΤον Σύνδεσμο τον σέβομαι απεριόριστα ως θεσμό αλλά για να είμαι ειλικρινής στη συγκεκριμένη ψηφοφορία γίνονται σημεία και τέρατα οπότε δε βλέπω το λόγο της συμμετοχής μου. Θα μου πείτε ότι δε σέβομαι την αρχή της συμμετοχής και της πλειοψηφίας ότι δηλαδή οι κορυφαίοι αναδείχτηκαν μέσα από τις περισσότερες ψήφους που πήραν! Το κριτήριο των ψήφων δεν έχω ανακαλύψει ακόμα αλλά πού θα μου πάει, θα το βρω κάποια στιγμή. Και μη μου πείτε ότι το ίδιο συμβαίνει και στην πολιτική αλλά δεν πρέπει να απέχουμε... Για τ' όνομα του Θεού, για ψηφοφορία κορυφαίων αθλητών της χρονιάς μιλάμε!\nΣτην εκδήλωση για τη βράβευση των κορυφαίων του 2011 έκανα ένα... βήμα παραπάνω: Ούτε που την παρακολούθησα από την τηλεόραση, όπως τουλάχιστον έκανα τις άλλες χρονιές. Προτίμησα να πάω στην παρουσίαση του βιβλίου «Χαμένα κορμιά» που έχει γράψει ο φίλος, κουμπάρος και συνάδελφος, Διονύσης Μαρίνος. Μιά ακόμα απάντηση σε όσους έλεγαν ότι οι αθλητικοί συντάκτες είναι οι δημοσιογράφοι των 100 λέξεων αποτελεί αυτό το βιβλίο.\nΔε βγήκα χαμένος για την επιλογή μου. Τουλάχιστον απέφυγα το να μου ανέβει το αίμα στο κεφάλι.\nΤο να κατακτά μιά ελληνική ομάδα το 6ο ευρωπαϊκό τρόπαιο δεν είναι και τόσο σημαντικό ώστε ν' αναδειχθεί κορυφαία της χρονιάς, διότι έχει πάρει άλλα πέντε!\nΤο να κατακτά ένας προπονητής 5ο ευρωπαϊκό τρόπαιο στον 21ο αιώνα επίσης δεν είναι σημαντικό γιατί έχει πάρει άλλα 4 στο παρελθόν! Εδώ που τα λέμε πολύ πιο σημαντικό είναι να... ξαναπροκρίνεσαι σε Euro ποδοσφαίρου από το να παίρνεις τρόπαιο!!!!\nΤο να «σαρώνει» τα βραβεία στην Ευρωλίγκα ένας αθλητής δεν είναι και τόσο σημαντικό γιατί ούτως ή άλλως είναι μεγάλος παίκτης!\nΚαι το κερασάκι στην τούρτα; Ο Γιάννης Ιωαννίδης να παραδίδει το βραβείο ήθους στον Βασίλη Τοροσίδη επειδή φίλησε τον Καπίνο!\nΔεν το βλέπω συντεχνιακά. Έτσι κι αλλιώς ποτέ δεν ψήφιζα με βάση το ρεπορτάζ μου και το άθλημα που αγαπώ. Αλλά θα πρέπει κάποια στιγμή το ΔΣ του ΠΣΑΤ να λάβει τα μέτρα του. Θα έπρεπε να είχε ΗΔΗ θορυβηθεί από τα «βατράχια» που εκτοξεύονται μέσω της ψηφοφορίας τα τελευταία χρόνια κάτι που έχει ως αποτέλεσμα να αδιαφορούν πολλοί αθλητικοί συντάκτες για το συγκεκριμένο γεγονός.\nΤο να απαιτήσω από τον ΠΣΑΤ να... νουθετήσει τα μέλη του το θεωρώ αδιανόητο. Μεγάλοι άνθρωποι είναι, στην πλειοψηφία πέρα από την μπάλα τους δεν ξέρουν τίποτα άλλο κι απλώς για να ξεκαρφωθούν όταν το μπάσκετ έχει επιτυχίες ψηφίζουν κολυμβητές που ουδέποτε γνώριζαν την επίδοσή τους.\nΑπαιτώ όμως από τον ΠΣΑΤ να βρει ΑΛΛΟ ΤΡΟΠΟ ανάδειξης κορυφαίων από τη στιγμή κατά την οποία τα ίδια τα μέλη του είτε αδιαφορούν είτε ψηφίζουν... ό,τι να 'ναι. Κριτήριο δεν υπάρχει, άραγε;\nΘα μου ζητήσετε να προτείνω τρόπο μήπως; Ναι, μια επιτροπή αξιολόγησης. Σιγά μην ψηφίζουν ο κάθε «κολλημένος» 60άρης και το κάθε «πτηνό» που πριν γίνει δημοσιογράφος έγινε μέλος του ΠΣΑΤ.\tΑθλητικά νέα\nSurvivor: Στους Μαχητές το έπαθλο της ασυλίας\t53 λεπτά πριν\nΟυζουνίδης: «Δεν έχουμε χρόνο»\t7 ώρες πριν\nΒασίλης Δήμας: «Σείστηκε» η Βέροια στη μουσική συνάντησή του επί σκηνής με τον Σταμάτη Γονίδη 13 ώρες πριν\nEducation Festival: Δωρεάν σεμινάρια Μηχανολογίας-Μεταφορών από ΙΕΚ ΑΛΦΑ και Mediterranean College\t20 ώρες πριν


Εμποροϋπάλληλος : 14/12/14 ΑΠΕΡΓΙΑ ΣΤΟ ΕΜΠΟΡΙΟ\nΜε τη συμμετοχή μας στην απεργιακή κινητοποίηση υπερασπιζόμαστε την ΚΥΡΙΑΚΗ- αργία, σαν τη μοναδική, σταθερή μέρα ανάπαυσης, με αναντικατάστατη αξία:\nγια την ξεκούραση του κάθε εργαζόμενου, την οικογενειακή –κοινωνική του ζωή,\nτον ελεύθερο χρόνο του.\nΗ κατάργηση της κυριακάτικης αργίας θα οδηγήσει σε ακόμα μεγαλύτερη εκμετάλλευση των εργαζομένων στο εμπόριο, σε απλήρωτη δουλειά και σε χρεοκοπία και κλείσιμο χιλιάδων μικρών μαγαζιών και στην ανεργία χιλιάδες αυτοαπασχολούμενους. Όχι μόνο θέσεις εργασίας δεν θα ‘χουμε, αλλά αύξηση της ανεργίας, με το κλείσιμο μικρών καταστημάτων. Όσες θέσεις εργασίας δημιουργήσουν τα εμπορικά μονοπώλια θα ‘ναι με 200 ευρώ μισθό, χωρίς δικαιώματα.\nΗ νέα επίθεση στην κοινωνική ασφάλιση, θίγει και αφορά όλους τους εργαζόμενους αφού χτυπάει την περίθαλψη, την πρόνοια, τις συντάξεις (ανεβάζει ξανά τα όρια, καταργεί θετικές ρυθμίσεις για βαρέα, για παιδί), τα επιδόματα (μητρότητας, αναπηρίας, στέγης, ανεργίας). Με πρόσχημα την κρίση, μειώνουν στο ελάχιστο τις παροχές υγείας-πρόνοιας μας σπρώχνουν στην ιδιωτική ασφάλιση για τα κέρδη των εταιριών. Μειώνουν μισθούς και ασφάλιση αφού τις θεωρούν κόστος, ενώ στο όνομα της ανταγωνιστικότητας απαλλάσσουν επιχειρήσεις από το κόστος ασφαλιστικών εισφορών.\nΑποτέλεσμα: χιλιάδες συνάδελφοι μένουν άνεργοι, χιλιάδες είναι απλήρωτοι για πάνω από δύο μήνες, οι μισθοί μας έπεσαν στα τάρταρα, οι ώρες εργασίας αυξήθηκαν, οι συνθήκες εργασίας χειροτέρεψαν, η τρομοκρατία στους χώρους δουλειάς ζει και βασιλεύει. Τα προϊόντα έγιναν ακριβότερα, οι αυξήσεις ακόμη και στα είδη λαϊκής κατανάλωσης συνεχίζονται, η ποιότητα των προϊόντων υποβαθμίζεται με σοβαρές επιπτώσεις βιοτικό επίπεδο του λαού.\nΑντίθετα για τους μεγάλους επιχειρηματικούς ομίλους, μονοπώλια, πολυεθνικές, μεγαλέμπορους, η κρίση δεν επηρέασε (ή καλύτερα συνέβαλε) στην ανάπτυξή τους, ανοίγουν νέα καταστήματα, αγοράζουν μικρότερες επιχειρήσεις, επεκτείνονται και σε άλλες χώρες, αγοράζουν εμπορεύματα, συσσωρεύουν κέρδη.\nΠαράλληλα η εργοδοτική τρομοκρατία φουντώνει στους χώρους δουλειάς, με απειλές και απολύσεις, για να επιβληθεί «σιγή νεκροταφείου». Έτσι εξηγούνται και οι πρόσφατες απολύσεις του κολοσσού ΜΑΡΙΝΟΠΟΥΛΟΥ στη πόλη μας, τις οποίες καταγγείλαμε ως παράνομες και καταχρηστικές και απαιτούμε την ανάκλησή τους.\nόλα τα αντιλαϊκά μέτρα εφαρμόζονται, στο όνομα της αντιμετώπισης της κρίσης και στην ανάπτυξη που ευαγγελίζεται η συγκυβέρνηση, η Ε.Ε., η Ε.Κ.Τ., το Δ.Ν.Τ..\nΌλοι όμως γνωρίζουμε ότι τα επώδυνα μέτρα ήταν από χρόνια επεξεργασμένα σχέδια των μεγαλεμπόρων, των πολυεθνικών ομίλων, των μονοπωλίων του κλάδου.\nΣτα πλαίσια της ελεύθερης οικονομίας και της ενιαίας πολιτικής της Ευρωπαϊκής Ένωσης προωθήθηκαν και εφαρμόστηκαν, εδώ και χρόνια σε όλες τις χώρες της Ευρώπης, πριν την κρίση, πριν τα μνημόνια, με μοναδικό στόχο την κερδοφορία των μεγάλων επιχειρήσεων.\nΕίναι γνωστή η στάση που κρατούν χρόνια τώρα οι συνδικαλιστικές παρατάξεις των ΠΑΣΟΚ, ΝΔ, ΣΥΡΙΖΑ που έχουν την πλειοψηφία και στην ΟΜΟΣΠΟΝΔΙΑ. Ι.Υ.Ε. και στη ΓΣΕΕ και στο ΕΚΘ : με τον ένα ή τον άλλο τρόπο στήριξαν την μερική απασχόληση σαν «φάρμακο» για την ανεργία, συμφώνησαν σε μειώσεις μισθών με την υπογραφή κατάπτυστων συμβάσεων τις εποχές της ανάπτυξης 1 ευρώ αύξηση, προώθησαν τη συναίνεση, τους «διαλόγους», τη ταξική συνεργασία, με αποτέλεσμα να αφοπλίσουν το συνδικαλιστικό κίνημα, να διαφθείρουν συνειδήσεις, να θυσιάσουν στο βωμό της ανταγωνιστικότητας και της κερδοφορίας, δικαιώματα που κατακτήθηκαν με το αίμα της εργατικής τάξης. Άλλωστε πριν λίγες μέρες οι ίδιες παρατάξεις, στο δήμο Θεσσαλονίκης ψήφισαν τη λειτουργία υπαίθριας αγοράς την Κυριακή, συμβάλλοντας από την πλευρά τους στην κατάργηση της αργίας της Κυριακής.\nΓνωρίζουμε στη πράξη ότι η αδιαφορία, η ανοχή, ο φόβος , οι αυταπάτες, όλο το προηγούμενο διάστημα όχι μόνο δεν μας βοήθησαν ατομικά, παρά συνέβαλαν στη κατάργηση ζωτικών εργασιακών, μισθολογικών, ασφαλιστικών δικαιωμάτων μας. Γι’ αυτό\nΣυναδέλφισσα-συνάδελφε μη μειώνεις τις απαιτήσεις σου.\nΕίναι η ώρα να πάρουμε την ζωή μας στα χέρια μας.\nμε σωματειακές επιτροπές σε κάθε χώρο δουλειάς, με τη δραστήρια συμμετοχή μας, με την απεργιακή μας συγκέντρωση την ΚΥΡΙΑΚΗ 14/12/14 στις 10:00 πμ\nστο ΚΑΡΦΟΥΡ Ευκαρπίας να διεκδικήσουμε :\nΚυριακή υποχρεωτική αργία για όλα τα καταστήματα.\nΚατάργηση της μερικής απασχόλησης, όλων των ελαστικών μορφών εργασίας και μετατροπής τους σε 8ωρες συμβάσεις αορίστου χρόνου.\nΑνάκληση των παράνομων και καταχρηστικών απολύσεων από το ΜΑΡΙΝΟΠΟΥΛΟ.\nΠΡΟΚΗΡΥΞΗ ΚΑΡΦΟΥΡ – ΜΑΡΙΝΟΠΟΥΛΟΣ - DΙΑ\nΌλοι στην απεργιακή συγκέντρωση στο ΚΑΡΦΟΥΡ Ευκαρπίας\nΤην Κυριακή 14 Δεκεμβρίου ώρα 10πμ.\nΣυνάδελφοι, στηρίξτε τον αγώνα σας, στηρίξτε τους συναδέλφους ενάντια στις παράνομες και τρομοκρατικές απολύσεις που έκανε και θα κάνει η επιχείρηση.\nΤην ΚΥΡΙΑΚΗ κανείς στη δουλειά όλοι στην απεργία.\nΗ εταιρία μέσω των εντεταλμένων της προχώρησε στις απολύσεις για να πνίξει κάθε φωνή αντίστασης, κάθε φωνή αμφισβήτησης. Να απομονώσουμε και να γυρίσουμε την πλάτη σε όσους μας τάζουν λαγούς με πετραχήλια για να μας διασπάσουν και να κοιτάζει ο καθένας τον εαυτό του πιστεύοντας τα ψεύτικα τα λόγια τα μεγάλα.\nΤο ξέρουμε πολύ καλά πως μόνος του κανένας δεν θα τα καταφέρει. Στηρίζοντας τους ΣΥΝΑΔΕΛΦΟΥΣ στηρίζουμε τον εαυτό μας. Στέλνουμε μήνυμα στην εταιρία πώς είμαστε ενωμένοι και δεν θα επιτρέψουμε το άδικο να περάσει, γιατί αύριο μπορεί να είμαι εγώ στη θέση του απολυμένου.\nΤα πράγματα δεν έγιναν και δεν θα γίνουν ποτέ καλύτερα με σκυμμένο το κεφάλι. Τη θέση εργασίας δεν θα την εξασφαλίσουμε με την υποταγή μας. Το συμβιβασμό, το φόβο, την ανοχή και την υποταγή, τα δοκιμάσαμε, αυτά μας έφεραν εδώ.\nΆλλωστε η επιχείρηση ΜΑΡΙΝΟΠΟΥΛΟΣ που εργαζόμαστε, αυτή τη περίοδο της καπιταλιστικής κρίσης γιγαντώθηκε. Προχώρησε σε εξαγορά των Σούπερ Μάρκετ Αρβανιτίδης στη Β. Ελλάδα, Λάρισα στη Θεσσαλία, Αριάδνη στην Κρήτη και στη Βουλγαρία. Είναι η μεγαλύτερη αλυσίδα Σούπερ Μάρκετ και απασχολεί 18.000 εργαζομένους πανελλαδικά. Είναι ένα από τα μονοπώλια στο σοβαρό τομέα του φαρμάκου. Δεν τις έλειψαν τα κεφάλαια για επενδύσεις, αντίθετα ακολούθησε επιθετική πολιτική για να διατηρήσει τα κέρδη και τα μερίδια της στην αγορά στον ανταγωνισμό της με τις άλλες μεγάλες αλυσίδες Σούπερ Μάρκετ. Μέσα σε αυτά τα πλαίσια τσάκισε τα δικαιώματα μας, έριξε τους μισθούς μας, εντατικοποίησε την εργασία μας.\nΣυνάδελφοι το μέλλον μας δεν μπορεί να είναι η μερική απασχόληση, το ωρομίσθιο, ο μισθός των 220 ευρώ, η δουλειά την Κυριακή, η απλήρωτη εργασία, οι μειωμένες έως ανύπαρκτες παροχές υγείας, οι όλο και δυσκολότερες προϋποθέσεις για μια σύνταξη πείνας στα βαθιά μας γεράματα.\nΤώρα, να προχωρήσουμε όλοι μαζί μπροστά, για τα δικά μας συμφέροντα, που δεν συμβιβάζονται στα ΨΙΧΟΥΛΑ κοροϊδίας μέσω εκπτωτικής κάρτας και χαυχεδοδιαγωνισμού.\nΤώρα όλοι μαζί ενωμένοι και αποφασισμένοι να μην περάσει το άδικο και να επιστρέψουν οι συνάδελφοι μας στην εργασία.\nΤώρα να απαιτήσουμε υπογραφή επιχειρησιακής σύμβασης στα επίπεδα του 2009 με επιστροφή των επιδομάτων.\nΤώρα να διεκδικήσουμε την ΚΥΡΙΑΚΗ υποχρεωτική αργία για όλο τον κλάδο.\nΑναρτήθηκε από ΕΝΩΣΗ ΕΜΠΟΡΟΫΠΑΛΛΗΛΩΝ Ν.ΘΕΣΣΑΛΟΝΙΚΗΣ στις 12:12 μ.μ.


Πολιτική Κουζίνα: Αποκάλυψη-Πώς ΣΥΡΙΖΑ-ΑΝΕΛ χτίζουν το δικό τους κράτος | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΣερβιρει ο Γιώργος Ευγενίδης\nΟρεκτικό: Ο Άγιος Αυγουστίνος\nΟ Ευκλείδης έχει ένα αποδεδειγμένο θέμα με τον Άγιο Αυγουστίνο. Τον Οκτώβριο, σε ομιλία του στη Βουλή, είχε πει την μυθική ατάκα «Συμμερίζομαι την προδιάθεση του Αγίου Αυγουστίνου που, πριν γίνει Άγιος, παρακαλούσε τον Θεό να τον κρατήσει μακριά από το αμάρτημα του σεξ. Εγώ όμως τώρα δεν μπορώ να το κάνω» είπε τότε ο κ. Τσακαλώτος, εξηγώντας έτσι τη ροπή του στο να κάνει αντιπολίτευση στην…αντιπολίτευση της ΝΔ. Τώρα, ο γίγαντας Ευκλείδης ξαναχτύπησε και τον ξαναθυμήθηκε χθες στη συνεδρίαση της Επιτροπής Οικονομικών της Βουλης. Δεν θα απορήσω, αν ο Ευκλείδης κυκλοφορεί και με καμιά εικονίτσα του Αγίου Αυγουστίνου στην τσέπη.\nΣαλάτα: Ο Μάκης και ο…τραχανάς\n«Ο κ. Τσίπρας ανακάλυψε την εθνική συνεννόηση! Για ποιο θέμα; Για το αν θα κόψουμε μαζί τις συντάξεις; Για να μοιραστούμε τα σπασμένα των 8 μηνών; Για να πάρουμε ευθύνες των δικών σας επιλογών;», αναρωτήθηκε ο βουλευτής της Νέας Δημοκρατίας Μάκης Βορίδης και σημείωσε: «θέλει θάρρος αλλά συνεννόηση μπορεί να υπάρξει με ομολογία σφάλματος και έμπρακτη μετάνοια». Εξηγώντας τη θέση του ο κ. Βορίδης σημείωσε ότι αν η κυβέρνηση έχει νωπή λαϊκή εντολή, τότε δεν υπάρχει λόγος συναίνεσης. Αν όμως, όπως είπε δεν έχει, τότε θα πρέπει να παραιτηθεί και να στηρίξει κοινοβουλευτικά κυβέρνηση της ΝΔ με πρωθυπουργό τον Αντώνη Σαμαρά, προκειμένου «να προχωρήσουμε από εκεί που το είχαμε αφήσει».\nΓια δες πώς τον απλώνει τον τραχανά ο Μάκης… Ιδίως, αν λάβει κανείς υπόψιν κάτι πονηρά σενάρια που κυκλοφορούν το τελευταίο διάστημα και τον θέλουν να εισηγείται τη δημιουργία νέου, καθαρόαιμου δεξιού κόμματος.\nΚυρίως πιάτο: Το νέο κομματικό κράτος του ΣΥΡΙΖΑ με μια δόση ΑΝΕΛ\nΜου προξένησε μεγάλο ενδιαφέρον η ανακοίνωση του γραμματέα Στρατηγικού Σχεδιασμού της ΝΔ Μιλτιάδη Βαρβιτσιώτη για τον Οργανισμό Λιμένος Κέρκυρας. Ο πρώην υπουργός Ναυτιλίας, ο οποίος ξέρει το αντικείμενο, καταγγέλλει πολύ συγκεκριμένα πράγματα: την αντικατάσταση του σοβαρού εξ όσων μου είπαν άνθρωποι που ρώτησα στην Κέρκυρα, προέδρου του ΟΛΚ Σπύρο Ανδριώτη (τον Οκτώβριο αναδείχθηκε γενικός γραμματέας της Ένωσης Λιμένων Ελλάδος) από τον υποναύαρχο ε.α. και…νιάτο (μόλις 75 χρονών) Σπύρο Στεφανίδη (ήταν αντιπρόεδρος), αλλά και τη διεύρυνση του ΔΣ του ΟΛΚΕ από 7 στα 9 μέλη. Γιατί; Για να χωρέσει και ο φίλος του πρωθυπουργού Ανδρέας Γούλης. Δεν ξέρω, αν τον θυμάστε, είναι ο άνθρωπος όμως που φιλοξενεί τον κ. Τσίπρα στην Ερείκουσα, αυτό το μικρό νησάκι πλησίον της Κέρκυρας. Ο κ. Γούλης είναι αντιδήμαρχος Κέρκυρας με αρμοδιότητα το εν λόγω νησί και αυτό το καλοκαίρι είχε πάλι φιλοξενήσει τον πρωθυπουργό και τη σύζυγό του στο εν λόγω νησί. Ομολογώ πως οι δύο παρεμβάσεις με ενθουσιάζουν και συγχαίρω τον υπουργείο Ναυτιλίας και προσωπικά τον υπουργό Θεόδωρο Δρίτσα, Πειραιάρχη με τ’ όνομα, τον άνθρωπο που, καίτοι διαφωνεί σφόδρα, θα εφαρμόσει την αποκρατικοποίηση του ΟΛΠ. Μάλιστα, ο αντικατασταθείς πρόεδρος κ. Ανδριώτης ήταν αυτός που είχε καταγγείλει στις αρχές του έτους 38χρονο επιχειρηματία από το χώρο της διαχείρισης αποβλήτων πως προσπάθησε να τον δωροδοκήσει, ώστε να επηρεάσει διαγωνισμό για τη διαχείριση αποβλήτων υπέρ του, με αποτέλεσμα να κινηθεί η αυτόφωρη διαδικασία.\nΠοια είναι όμως η σύνθεση του διευρυμένου ΔΣ του ΟΛΚΕ; Όπως μαθαίνω από πολύ έγκυρη πηγή, θέση θα καταλάβει και ο κ. Τάσος Κόλλιας. Μπορεί το όνομά του να μην σας λέει τίποτα, αλλά είναι ο συντονιστής των ΑΝΕΛ στην Κέρκυρα και μάλιστα, σε μια πρόβα συγκυβέρνησης, το 2014 ήταν υποψήφιος περιφερειακός σύμβουλος με τον προερχόμενο από τον ΣΥΡΙΖΑ νυν περιφερειάρχη Θεόδωρο Γαλιατσάτο. Επίσης, στο ίδιο ΔΣ ο κ. Σπύρος Βάρελης, πρώην αντιδήμαρχος Θιναλιών και τον Σεπτέμβριο μέλος της επιτροπής εκλογικού αγώνα του ΣΥΡΙΖΑ στους Αργυράδες της Κέρκυρας. Παράλληλα, ο επίσης διορισθείς πρώην αντιδήμαρχος Παξών, Θανάσης Κάγκας, ήταν μέλος της επιτροπής εκλογικού αγώνα του ΣΥΡΙΖΑ στους Παξούς. Επίσης συμμετέχουν τρία μέλη ex oficcio, ο εκπρόσωπος του Επιμελητηρίου, ο εκπρόσωπος των ναυτεργατών και ένα ακόμα μέλος.\nΜε άλλα λόγια και για να καταλαβαινόμαστε, μεταξύ τους τα μοίρασαν όλα. Ήδη, ο ΣΥΡΙΖΑ έχει αρχίσει να οικοδομεί το δικό του κράτος. Θα περιμέναμε μια απάντηση, ίσως, και από τους αρμόδιους φορείς για το αν οι διορισμοί έγιναν με αξιολογικά κριτήρια…\nΠροηγούμενο άρθροΟ εθνικός διάλογος για την Παιδεία που ξεκινάει, θα φέρει θύελλα\nΕπόμενο άρθροΠούτιν: «Θα συνεχίσουμε να συνεργαζόμαστε με την αμερικανική συμμαχία στη Συρία»